
Sfânta cuvioasă Melania Romana 
(31 decembrie) 





Cuvioasa Melania Romana ( 439) - Provenea dintr-o familie bogată, părinţii ei 
fiind Publicola şi Albina. Astfel, părinţii Melaniei dorind nepoți care să le 
moştenească averea, au căsătorit-o pe Melania de la vârsta de 14 ani cu tânărul 
Apelian, fiul prefectului Romei, în vârstă de 17 ani. Deşi, Apelian şi Melania au 
fost binecuvântaţi cu doi copii nu s-au putut bucura de ei deoarece au murit rând pe 
rând. Melania credea că moartea copiilor este pedeapsă de la Dumnezeu pentru că 
nu a urmat pilda bunicii care îmbrăţişase viaţa monahală. După moartea tatălui ei, 
Melania a renunţat la averile materiale împărțind săracilor şi ajutând bisericile şi 
mănăstirile din Cartagina. După o călătorie în Egipt, Melania, Apelian şi Albina s- 
au oprit în lerusalim unde s-au călugărit cu toţii. Au mai zidit o biserică în care au 

adus moaştele proorocului Zaharia şi o mănăstire de maici în care Melania a fost 
stareță. Bătrâna Albina a zidit o casă lângă muntele Eleonului, care după moartea 
ei a fost transformată în mănăstire. La 14 ani după aşezarea lor în Ierusalim, 
bătrâna Albina a murit, iar mai târziu şi Apelian. Cât priveşte pe Melania, i-a fost 
rânduit să îl aducă la Hristos pe unchiul ei Volusian. Acesta era comandantul 
oştilor din Roma şi pe când se afla la Constantinopol i-a trimis Melaniei o scrisoare 
la Ierusalim în care îi spunea că ar vrea să o vadă. În urma acestei întâlniri, 
Melania a reuşit să îl convingă pe unchiul ei să se boteze şi să accepte credinţa în 
Mântuitorul nostru lisus Hristos. La câteva zile Volusian a murit, Melania 
îngropându-l în Constantinopol. După ce s-a întors la mănăstirea ei, în Ierusalim, 
Melania a trecut şi ea la Domnul. Cuvioasa maica noastră Melania Romana 
(numită şi Melania cea mică sau Melania cea tânără) a trăit în timpul împăratului 
Honoriu, fiul lui Teodosie cel mare, în jurul anului 400. Prăznuirea ei se face la 31 
decembrie. Nu trebuie confundată cu Sfânta cuvioasă Melania cea bătrână, care a 
fost bunica ei (pomenită pe 8 iunie). 

Evanghelia şi Apostolul zilei 





Evanghelia 





36. Unul din farisei L-a rugat pe lisus să mănânce cu el. Și intrând în casa 
fariseului, a şezut la masă. 

37. Şi iată era în cetate o femeie păcătoasă şi aflând că şade la masă, în casa 
fariseului, a adus un alabastru cu mir. 

38. Şi, stând la spate, lângă picioarele Lui, plângând, a început să ude cu lacrimi 
picioarele Lui şi cu părul capului ei le ştergea. Și săruta picioarele Lui şi le 
ungea cu mir. 

39. Și văzând, fariseul, care-L chemase, a zis în sine: Acesta, de-ar fi prooroc, ar 
şti cine e şi ce fel e femeia care se atinge de El, că este păcătoasă. 

40. Şi răspunzând, lisus a zis către el: Simone, am Să-ţi spun ceva. Învăţătorule, 
spune, zise el. 

41. Un cămătar avea doi datornici. Unul era dator cu cinci sute de dinari, iar 
celălalt cu cincizeci. 

42. Dar, neavând ei cu ce să plătească, i-a iertat pe amândoi. Deci, care dintre ei 
îl va iubi mai mult? 

43. Simon, răspunzând, a zis: Socotesc că acela căruia i-a iertat mai mult. lar El 
i-a zis: Drept ai judecat. 

44. Şi întorcându-se către femeie, a zis lui Simon: Vezi pe femeia aceasta? Am 
intrat în casa ta şi apă pe picioare nu Mi-ai dat; ea însă, cu lacrimi, Mi-a udat 
picioarele şi le-a şters cu părul ei. 

45. Sărutare nu Mi-ai dat; ea însă de când am intrat, n-a încetat să-Mi sărute 
picioarele. 

46. Cu untdelemn capul Meu nu l-ai uns; ea însă cu mir Mi-a uns picioarele. 

47. De aceea îţi zic: lertate sunt păcatele ei cele multe, căci mult a iubit. lar cui 
se iartă puţin, puţin iubeşte. 

48. Şi a zis ei: lertate îţi sunt păcatele. 

49. Și au început cei ce şedeau împreună la masă să zică în sine: Cine este 
Acesta care iartă şi păcatele? 

50. Iar către femeie a zis: Credinţa ta te-a mântuit; mergi în pace. 

Apostol 





1. Pavel, apostol al lui Hristos lisus prin voinţa lui Dumnezeu şi Timotei, fratele 
nostru, 

2. Sfinţilor şi credincioşilor fraţi întru Hristos, care sunt în Colose: Har vouă şi 
pace de la Dumnezeu, Tatăl nostru şi de la Domnul nostru lisus Hristos. 

3. Mulţumim lui Dumnezeu şi Tatăl Domnului nostru lisus Hristos, rugându-ne 
totdeauna pentru voi, 

4. Căci am auzit despre credinţa voastră în Hristos lisus şi despre dragostea ce 
aveţi către toți Sfinţii, 

5. Pentru nădejdea cea gătită vouă în ceruri, de care aţi auzit mai înainte în 
cuvântul adevărului Evangheliei, 

6. Care, ajungând la voi, precum şi în toată lumea, aduce roadă şi sporeşte 
întocmai ca la voi, din ziua în care aţi auzit şi aţi cunoscut, întru adevăr, harul 
lui Dumnezeu. 

7. Precum aţi primit învăţătură de la Epafras, iubitul, împreună-slujitor cu noi, 
care este pentru voi credincios slujitor al lui Hristos, 

8. Și care ne-a arătat iubirea voastră cea întru Duhul, 

9. De aceea şi noi, din ziua în care am auzit aceasta, nu încetăm să ne rugăm 
pentru voi şi Să cerem Să vă umpleţi de cunoaşterea voii Lui, întru toată 
înțelepciunea şi priceperea duhovnicească, 

10. Ca voi să umblaţi cu vrednicie întru Domnul, plăcuţi Lui în toate, aducând 
roadă în orice lucru bun şi sporind în cunoaşterea lui Dumnezeu. 

11. Şi întăriţi fiind cu toată puterea, după puterea slavei Lui, spre toată stăruința 
şi îndelunga-răbdare. 

13. Căci cei ce slujesc bine, rang bun dobândesc şi mult curaj în credinţa cea 
întru Hristos lisus. 

14. Îţi scriu aceasta nădăjduind că voi veni la tine fără întârziere; 

15. Ca să ştii, dacă zăbovesc, cum trebuie să petreci în casa lui Dumnezeu, care 
este Biserica Dumnezeului celui viu, stâlp şi temelie a adevărului. 

16. Şi cu adevărat, mare este taina dreptei credinţe: Dumnezeu S-a arătat în 
trup, S-a îndreptat în Duhul, a fost văzut de îngeri, S-a propovăduit între 
neamuri, a fost crezut în lume, S-a înălţat întru slavă. 

1. Dar Duhul grăieşte lămurit că, în vremurile cele de apoi, unii se vor depărta 
de la credinţă, luând aminte la duhurile cele înșelătoare şi la învăţăturile 
demonilor, 

2. Prin făţărnicia unor mincinoşi, care sunt înfieraţi în cugetul lor. 

3. Aceştia opresc de la căsătorie şi de la unele bucate, pe care Dumnezeu le-a 
făcut, spre gustare cu mulțumire, pentru cei credincioşi şi pentru cei ce au 
cunoscut adevărul, 

4. Pentru că orice făptură a lui Dumnezeu este bună şi nimic nu este de lepădat, 
dacă se ia cu mulțumire; 

5. Căci se sfinţeşte prin cuvântul lui Dumnezeu şi prin rugăciune. 

In această lună (decembrie), ziua a treizecea - Sfânta muceniţă Anisia. Tot în 
această zi, cântăm şi slujba cuvioasei Melania, pentru că în 31 de zile, se 
odovăieşte praznicul Naşterii lui Hristos (Minei) 





La Vecernie 


La Doamne strigat-am..., se pun stihirile pe 6, glasul al 4-lea: 
Stihirile muceniţei Anisia: 
Podobie: Ca pe un viteaz... 


Cu razele fecioriei fiind luminată prea slăvită, cu luptele muceniciei, ai strălucit; că 
nesupunându-te a te închina soarelui, ai suferit nedreaptă junghiere, şi roşită fiind 
cu sângele tău, ai stătut înaintea lui Dumnezeu şi Stăpânului, purtând cunună Ani- 
sia; fiind strălucită cu luminările cele ce se trimit de acolo. 


Arătând dragostea cea din inimă, udai pământul cu lacrimi de umilinţă, slăvită Ani- 
sia, şi cu părul capului ştergeai cele de sub picioarele lui Hristos, socotindu-L ca şi 
cum ar fi de față, văzând mai-nainte pe Acela de care ai dorit, şi cu gândul atin- 
gându-te de picioare, cu vederea dumnezeiască, ţi-ai luminat sufletul. 


ŞI averea risipindu-o şi pe săraci îndestulându-i, te-ai logodit Preacuratului tău 
Mire nestricată, şi ca o zestre ai adus lui pâraie de sângiuri prea slăvită, şi râvnirea 

patimii care a răbdat însuşi Cel Preaînalt; care te-a sălăşluit în dumnezeiasca că- 
mară, pe tine pururea pomenită Anisia, ca pe o purtătoare de nevoinţă şi muceniţă. 


Alte Stihiri ale cuvioasei Melania, glas acelaşi: 
Podobie: Cela ce de sus eşti chemat... 


Ceea ce te-ai unit cu cetele îngerilor, când te-a aprins dorul cel dumnezeiesc, şi te-a 
plecat a zbura mai presus de cele văzute, prin nepătimire şi curăţire, atunci ai vânat 
pe bărbatul tău cu cuvinte plecătoare spre Dumnezeu, ca să se lepede de tulburarea 
vieţii cea nestatornică şi pieritoare; drept aceea dimpreună cu el ai aflat viaţa cea 
veşnică şi desfătarea, Melania; rugându-te Stăpânului, să se mântuiască sufletele 
noastre. 


Ceea ce ai poftit viaţa îngerilor, când ai defăimat dezmierdarea cea îndulcitoare, 
petrecând întru postire, în priveghere, în zăcere pe pământ şi în curăţie atunci te-ai 
făcut vas prea curat al Dumnezeiescului Duh, împodobit de la EI cu daruri lumi- 
nate, prea înţeleaptă. Drept aceea ai tras mulțimea către râvna cea dumnezeiască şi 
o ai adus Melania, Stăpânului şi Mântuitorului sufletelor noastre. 


Ceea ce eşti înfrumuseţată cu podoabele bunătăților, când ai plinit cuvântul cel de 
mântuire, risipind ai dat mulțimea aurului tău săracilor şi lipsiţilor; atunci ai luat 
bogăția cea cerească, îmbogăţindu-te cu dreptatea în veac, cu nestricăciunea şi cu 
mântuirea, prea cinstită. Pentru aceea cinstim adormirea ta, şi cu dragoste te ru- 
găm: Roagă-te Ziditorului, să se mântuiască sufletele noastre. 


Slavă..., Și acum..., a praznicului glas al 4 la a lui loan monahul 


Să se bucure cerurile şi pământul să se veselească, că astăzi cu adevărat s-a făcut o 
adunare îngerilor şi oamenilor; o minune! Cel nevăzut se vede, Cel neîncăput Se 
încape, Cel fără început se începe Fiul lui Dumnezeu Se face Fiu omului, Fecioară 
neispitită de bărbat se vede Maică lui Dumnezeu şi Maica după naştere se află 
Fecioară. Cuvântul Tatălui cel ce S-a întrupat, este culcat în iesle, şi păstorii bine- 
vestitori se fac părtaşi tainei, magii de la răsărit au adus daruri, şi povăţuiţi de stea, 
s-au închinat Mântuitorului, celui ce S-a născut. Cu care şi noi dimpreună iubitori 
de praznic, deschizând cu râvnă comorile inimii, să aducem fapte bune, credinţă, 
nădejde, dragoste, ca aurul, ca tămâia şi ca smirna, strigând către Dânsul glasul 
celor fără de trupuri: Slavă lui Dumnezeu, Celui dintru înălțime şi pe pământ pace, 
întru oameni bunăvoire; Celui ce a venit să mântuiască neamul omenesc din stri- 
căciune. 

La Stihoavnă 
Stihirile praznicului, glas al S-lea: 
Podobie: Bucură-te, cămara... 


Magii împărații răsăritului au adus daruri, închinându-se Celui ce a strălucit din Fe- 
cioară Împărăteasă, Dumnezeul tuturor şi Ziditorului, Împărat adevărat; către care 
spăimântându-se, zicea cea cu totul fără prihană: Spuneţi-mi voi, cei ce vă închi- 
naţi focului şi soarelui, şi umblaţi întru întuneric, cum aţi cunoscut că a luat trup, 
Cel ce luminează toate mai presus de pricepere? Şi Se naşte în peşteră pe pământ, 
şi pentru milostivire dă lumii mare milă? 


Stih: Zis-a Domnul Domnului meu, şezi de-a dreapta Mea, până ce voi pune pe 
vrăjmaşii Tăi aşternut picioarelor Tale. 


Răspuns-au filozofii către Curata: Noi urmând cuvintelor lui Valaam, păzeam să 
vină răsăritul unei stele luminoase şi curată; şi deci văzându-o arătată de curând ne- 
obişnuită îndreptându-ne de ea, nu ne-am lenevit a face călătoria. Dar cine este 
Acesta; pe care ÎI ţii în braţele tale ca pe un prunc? Cum te-ai învrednicit să slujeşti 
la o taină ca aceasta, cinstită prea sfințită? Prin care lumea a aflat mare milă. 


Stih: Din pântece mai-nainte de luceafăr Te-am născut. 


Voi spune vouă, care mă întrebaţi cele mai presus de cuvânt şi de tot cugetul, a zis 
Fecioara către magi: Pe voi vă văd că aţi venit din porunca Pruncului meu. Noi şi 
minunate, precum vedeţi, sunt lucrurile; că Cel ce Se înţelege împreună cu Tatăl 
fără de ani de bunăvoie S-a îmbrăcat cu sărăcia mea, ca să îmbogăţească pe cei ce 
au sărăcit din neascultare, şi au pierdut petrecerea din Rai, cea dumnezeiască. În- 
suşi Acesta este Cel ce dăruieşte mare milă. 


Slavă..., Şi acum..., asemenea 


Văzând cea cu totul fără prihană pe Dumnezeu cel mai-nainte de veci, Prunc întru- 
pat dintr-însa ţinându-L pe mâini, sărutându-L adesea şi fiind plină de bucurie, gră- 
ia către El: Dumnezeule Preaînalte, Împărate cel nevăzut, cum Te văd pe Tine, şi 
nu pot înţelege taina sărăciei Tale celei fără măsură? Cum Te încape înlăuntru o 
peşteră foarte mică, şi aceasta străină? Născându-Te şi nestricându-mi fecioria, pă- 
zind pântecele, ca mai-nainte de naştere, şi dând lumii mare milă. 

Troparul muceniţei, glas al 4-lea: Mieluşeaua Ta, lisuse, Anisia, strigă cu mare 
glas: Pe Tine, Mirele meu, Te iubesc şi pe Tine căutându-Te, mă chinuiesc şi 
împreună mă răstignesc, şi împreună mă îngrop cu Botezul Tău; şi pătimesc pentru 
Tine, ca să împărăţesc întru Tine; şi mor pentru Tine, ca să viez pentru Tine; ci, ca 
o jertfă fără prihană, primeşte-mă pe mine, ceea ce cu dragoste mă jertfesc Ție. 
Pentru rugăciunile ei, ca un Milostiv, mântuieşte sufletele noastre. 


Slavă..., al cuvioasei; glasul al 8-lea 


Întru tine maică cu osârdie s-a mântuit cel după chip; că luând crucea, ai urmat lui 
Hristos; şi lucrând, ai învăţat să nu se uite la trup, că este trecător; ci să poarte grijă 
de suflet, de lucrul cel nemuritor. Pentru aceasta şi cu îngerii împreună se bucură, 
cuvioasă Melania, duhul tău. 


Şi acum... al praznicului 
La Utrenie 


La Dumnezeu este Domnul..., Troparul praznicului şi al muceniţei, Slavă... al 
cuvioasei. Şi acum..., iarăşi al praznicului. 


După întâia Catismă, Sedealna glas 1: 


Podobie: Piatra fund pecetluită de iudei şi ostaşii străjuind prea curat trupul Tău, 
înviat-ai a treia zi, Mântuitorule, dăruind lumii viaţă pentru aceasta, puterile ceru- 
rilor strigau Ţic, Dătătorule de viaţă: Slavă învierii Tale, Hristoase; slavă împă- 
răției Tale; slavă rânduielii Tale, Unule, lubitorule de oameni. 


Pe Înţelepciunea şi Mintea cea mai-nainte de veci, pe Fiul, Cel ce este de o Fiinţă 
cu Tatăl şi cu Duhul, care a voit în vremile cele mai de pe urmă a se naşte din 
Fecioară pentru noi ca să mântuiască lumea din suferința răutăţii vrăjmaşului, să-l 
lăudăm strigând: Slavă Naşterii Lui celei după trup, slavă bunei voințe a Lui, slavă 
Celui ce ne-a mântuit pe noi prin Naşterea Sa. 


Slavă..., Și acum..., tot aceasta 
După a doua Catismă, Sedealna, glas al 8-lea: 


Podobie: Porunca cea cu taină luând-o întru cunoştinţă, cel fără de trup, în casa lui 
Iosif degrab a stătut înainte, zicând celei ce nu ştia de nuntă: Cel ce a plecat cu 

pogorârea cerurile încape, fără schimbare, tot întru tine. Pe care şi văzându-L. în 
pântecele Tău, luând chip de rob, mă spăimântez a striga către tine: Bucură-te, 
Mireasă, pururea Fecioară. 


Să se bucure Cerul, pământul să se veselească, că S-a născut pe pământ Mieluşelul 
lui Dumnezeu, mântuire dând lumii. Cuvântul, Cel ce este în Sânurile Tatălui, a 
ieşit din Fecioară fără sămânță; de care magii s-au minunat, văzându-L în Vitleem 
născut ca un Prunc; pe care ÎL slăvesc toate. 


Slavă..., Și acum..., glas al 3-lea 


Podobie: De frumuseţea fecioriei tale şi de prea luminată curăţia ta Gavriil mi- 
rându-se, a strigat ţie, Născătoare de Dumnezeu: Ce laudă vrednică voi aduce ţie? 
Sau cum te voi numi pe tine? Nu mă pricep şi mă minunez! Pentru aceasta, precum 
mi s-a poruncit, strig ţie: Bucură-te, ceea ce eşti plină de har. 


Minune prea slăvită se vede astăzi; că Mântuitorul nostru vine astăzi în peşteră să 
Se nască trupeşte din Fecioară pentru noi. Magii cu daruri ca unui Împărat s-au 
închinat, păstorii cu îngerii L-au doxologit; cu care şi noi strigăm către Dânsul: 
Slavă Celui ce S-a făcut Om pentru noi. 


După Psalmul 50 

1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am Zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu 0 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canoanele al praznicului cel al doilea, cu Irmosul de 6 şi ale Sfintelor, două ca- 
noane pe 8. 


Canonul Sfintei Anisia 
facere a lui Teofan 
Cântarea 1-a, glasul al 4-lea 


Irmos: Adâncul Mării Roşii, cu urme neudate, pedestru trecându-l Israel cel de de 
mult, cu mâinile lui Moise în chipul Crucii, puterea lui Amalec în pustie a biruit. 


Trimite-mi lumină, mie celui ce laud pomenirea ta cea purtătoare de lumină, prea 
lăudată, ceea ce stai înaintea Tatălui luminilor, gonind cu bucurie cu rugăciunile 
viforul greşelilor mele. 


Cu sihăstria ogorându-ţi arătura cea sufletească, lucrezi spicul muceniciei, păs- 
trându-l în jitniţele Celui ce a suflat putere întru tine, fecioară muceniţă, vrednică 


de minune. 


Cu mâna ta cea bogată împărțind averea cea vremelnică, ai dobândit viaţă de bogă- 
ție, care nicicum nu se strică, şi avuţie nepieritoare şi slavă cerească muceniţă. 


A Născătoarei 

Din tine cea neispitită de nuntă, astăzi Se naşte cu trup Făcătorul a toată lumea, 
asemenea ca noi, şi Se înfaşă în scutece, Cel ce a înfăşurat marea cu negură, Maică 
pururea Fecioară. 


Alt Canon, al Sfintei Melania 
facere a lui Teofan 


Cântarea 1-a, glasul al 4-lea 

Irmos: Deschide-voi gura mea şi se va umplea de Duhul, şi cuvânt răspunde-voi 
Impărătesei Maici şi mă voi arăta luminat prăznuind şi voi cânta minunile ei 
bucurându-mă. 

Fiind înnegrit de negreala patimilor, luminându-mă, curăţeşte-mă lubitorule de 
oameni, cu rugăciunile cele dătătoare de lumină ale cuvioasei Melania, şi vrând să 


o laud, dăruieşte-mi mie cuvânt. 


Cu fierbinţeală ai urmat Celui ce pentru tine a răbdat răstignirea cea de bună voie, 
purtând prea fericită pe umărul tău crucea ta cu dragoste şi ai păzit îndreptările Lui. 


De dragostea părinţilor şi de dulceaţa trupului cu totul te-ai lepădat, îndrăgind nu- 
mai frumuseţea cea nepieritoare a lui Hristos, de care doresc toţi a se împărtăşi 
Cuvântului, de Dumnezeu înţelepțită. 

Slavă... 

Lepădând lanţul vieţuirii celei trupeşti, ai plecat pe soţul tău a purta pe grumazi 
jugul cel dumnezeiesc împreună cu tine, şi a umbla pe calea care duce la locaşurile 
cele fără materie. 

Și acum..., a Născătoarei 

Cel bogat a sărăcit, îmbogăţindu-mă cu Dumnezeirea, pe mine care rău am sărăcit 
pentru neînfrânarea cea dintâi, şi Cel fără de început iată că a luat începere, năs- 
cându-Se acum din Fecioară curată. 


Canonul Sfintei Anisia 


Cântarea a 3-a 

Irmos: Se veseleşte de Tine Biserica Ta, Hristoase, strigând: Tu eşti Puterea mea, 
Doamne şi Scăparea şi Întărirea. 


lubindu-ţi Făcătorul frumuseţea sufletului, te-a logodit pe tine luişi mireasă, fru- 
moasă şi fără prihană muceniţă. 


Iubind patima Celui fără de patimă, care pentru noi S-a omorât cu moartea, cinstită 
muceniţă mori cu moarte mucenicească. 


Ca o junghiere duhovnicească şi ca o jertfă curată desăvârşit s-a adus Ţie, Dumne- 
zeule ceea ce a iubit Crucea Ta. 


A Născătoarei 


Loc te-ai făcut încăput Ziditorului, Celui neîncăput, încăpându-L pe EI cu trup, 
ceea ce eşti plină de dar, şi cu totul fără prihană. 


Alt Canon, al Sfintei Melania 
Cântarea a 3-a 
Irmos: Nu întru înţelepciune... 


Depărtându-te de dorirea celor de jos, toată dorirea voinţei tale, cu bună credinţă, o 
al tins numai către cele stătătoare şi veşnice, mărită. 


Și grăind şi tăcând, te-ai arătat învăţătoare celor neîntăriți, pildă şi întărire siha- 
ştrilor;, pentru aceea te lăudăm pe tine, prea mărită Melania. 


Slavă... 


Cu necontenirea rugăciunilor ţi-ai îndreptat simţirile cu razele Duhului, şi cu totul 
te-ai făcut în chip de lumină, râvnind viaţa cea fără materie, fiind în trup, Melania. 


Și acum..., a Născătoarei 


Cela ce îmbracă Cerul cu nori, de a Sa voie se înfaşă ca un prunc pe mâinile Fe- 
cioarei, vrând să mă răpească din mâna luptătorului. 


Ar Dr De De Dr de De Ar De De De De Dr Dr Dr De de De e de dr dr fr A 


Xp XP 2 XP 3 ID e e 30 IE 3 2 2 2 2 E 30 E 30 3 De DP E 0 IE E E XX 


Die De de e Ar e e De De Dr De Dr De De De De De De Dr Dr De de de dr dr d 


PP XP IP 3 3 E 0 E 30 E 3 2 2 2 2 e 30 50 IE IE 2 E DP E E ID XX 


Irmosul: Nu întru înţelepciune ne lăudăm şi întru putere şi bogăţie, ci întru Tine, 
Cel ce eşti Inţelepciunea cea Ipostatică a Tatălui, Hristoase; că nu este sfânt afară 
de Tine, lubitorule de oameni. 


Condacul Sfintei Melania, glasul al 4-lea: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Luminându-ţi-se sufletul cu luminările Celui ce ne-a strălucit nouă din Fecioară, ai 
strălucit întru bunătăţi, ceea ce eşti pururea lăudată; că risipind avuţia ceea ce se 
strică în pământ, ai dobândit avuţia cea cerească, şi în sihăstrie ai strălucit luminat. 
Pentru aceea cu dragoste te cinstim pe tine, Melania. 


Icos: Fugind de cele veselitoare ale lumii, ai risipit bogățiile de zeci de mii de aur, 
punându-le în mâinile săracilor cu bună credinţă, şi dumnezeieştile locuri încon- 
jurând, tuturor toate ai fost, petrecând viaţă întocmai cu îngerii; tuturor împărțind 
untuldelemn al facerii de bine, ţi-ai luminat sufleteasca candelă şi intrând cu Hri- 
stos, te desfătezi întru dumnezeiasca cămară a Împărăției Lui. Pentru aceasta te 
cinstim cu dragoste Melania. 


Sedealna Sfintei muceniţe, glasul al 4-lea: 


Podobie: Cel ce Te-ai înălțat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruinţă asupra celui po- 
trivnic, având ajutorul Tău armă de pace, nebiruită biruinţă. 


Peste patimile trupului împărățind, ai împărățit prin suferinţe făcătoare de viaţă, 
vopsindu-ţi din sângele tău prin buna credință haină nestricată cinstită Anisia. 
Drept aceea te-ai arătat mireasă fără de prihană Împăratului tuturor. Scapă dar de 
necazuri, pe cei ce săvârşim cu credinţă sfântă pomenirea ta. 


Slavă..., a cuvioasei, glasul al 4-lea 
Podobie: Degrab ne întâmpină pe noi mai înainte până ce nu ne robim când 


vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 

dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Dumnezeieştile porunci săvârşind, cu dragoste risipind, ai împărțit mulţimea 
aurului la săraci, şi ridicând pe umeri crucea ta Melania, ai mers împreună cu băr- 
batul tău cu credinţă, după Hristos Dumnezeul nostru care S-a născut cu trup. 


Și acum..., a praznicului, glas acelaşi 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoţilor, a grăit: Fecioara naşte şi după naştere rămâne 
iarăşi fecioară. 


Veniţi să vedem credincioşii unde S-a născut Hristos; să vedem drept aceea, unde 
merge steaua cu magii împărații de la răsărit; îngerii cântă neîncetat acolo; păstorii 
fluieră cântare vrednică: Slavă întru cei de sus zicând, Celui ce S-a născut astăzi în 
peşteră, din Fecioara şi de Dumnezeu Născătoarea în Vitleemul ludeei. 


Canonul Sfintei Anisia 
Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat 
întru a sa rânduială precum se cuvine, grăind: Slavă puterii Tale, Doamne. 


Urmând urmelor Tale celor purtătoare de viaţă, roaba Ta, Stăpâne Hristoase, se ră- 
neşte cu sulița în coaste, şi de sabia care se învârteşte, trece nevătămată, lăudându- 
Te pe Tine, Stăpâne Hristoase. 


Strălucind cu razele muceniciei, şi încununându-te cu cununa nestricăciunii, stai 
bucurându-te înaintea lui Hristos Mirelui tău, muceniță Anisia prea lăudată. 


Cu împotrivirile cele mucenicești răsturnând, ai surpat pe cel ce a îndrăznit cu înșe- 
lăciune la călcâiul Evei cea dintâi, arătându-l neputincios, şi bucurându-te, strigai: 


Slavă puterii Tale, Doamne! 


A Născătoarei 

Cela ce a zidit fiinţele cele fără materie, astăzi Se naşte cu trup ca un Om din tine 
Maica lui Dumnezeu, căruia cântăm: Slavă puterii Tale, Doamne! 


Alt Canon, al Sfintei Melania 
Cântarea a 4-a 


Irmos: Cel ce şade întru slavă pe scaunul Dumnezeirii pe norul uşor a venit, lisus 
cel Indumnezeit, din prea curată Fecioară şi a mântuit pe cei ce strigă: Slavă puterii 
Tale, Doamne! 

Cu înfrânarea omorându-ți poftele trupului, ai avut locuind întru tine însăși Viaţa 
tuturor, prea cinstită; către care mutându-te de pe pământ, te-ai sălăşluit, îndul- 


cindu-te de Împărăţia Cerurilor. 


Mulțimea aurului tău ai împărțit săracilor, şi l-ai pus în vistieriile care nici odi- 
nioară nu se învechesc, ci îşi păstrează starea prea deplin în veci. 


Slavă... 
Averea milostivirii tale s-a făcut ca un râu, pururea pomenită, adăpând inimile 
săracilor, spălând întinăciunea mizeriei, şi pricinuindu-ţi în ceruri bogăție neri- 
sipită, care nu se deşartă. 
Și acum..., a Născătoarei 
Supunându-mă pornirilor patimilor ca un necuvântător, fiind cuvântător m-am ase- 
mănat cu animalele. Ci tu ceea ce ai născut pe Cuvântul cel veşnic, nu mă trece pe 
mine care totdeauna pătimesc. 

Canonul Sfintei Anisia 


Cântarea a 5-a 


Irmos: Tu, Doamne, Lumina mea în lume ai venit, Lumina cea sfântă, care întorci 
din întunericul necunoştinţei pe cei ce Te laudă pe Tine cu credinţă. 


Pe Tine, Doamne ştiindu-Te muceniţa Ta izvor de mântuire, a băut paharul mu- 
ceniciei cu inimă neîndoită. 

O, mieluşea a lui Hristos! O, jertfă bine primită de Dumnezeu, pentru care ai păti- 
mit! Roagă-te să ne mântuim noi. 


Lumină mai luminată te-ai făcut apropiindu-te de lumina cea mare, şi luminezi pe 
cei ce prăznuiesc pomenirea ta cea purtătoare de lumină, Anisia. 


A Născătoarei 


Curgerea stricăciunii a încetat, că Fecioara a născut mai presus de fire pe Cel ce a 
scos din stricăciune firea oamenilor, cea stricată. 


Alt Canon, al Sfintei Melania 
Cântarea a 5-a 


Irmos: Necredincioşii nu vor vedea slava Ta, iar noi pe Tine, Unule-Născut, stră- 
lucirea Dumnezeirii Tatălui, de noapte mânecând Te lăudăm, lubitorule de oameni! 


Chipurile patimilor celor urâte până la sfârşit ştergându-le de la suflet, curată, ai 
zugrăvit în el chipurile postirii, curăția şi dragostea nefăţarnică. 


Ca o oglindă luminoasă fiind cinstită, ai primit feluri de daruri luminate ale Du- 
hului lui Dumnezeu, mărită, şi pe credincioşi i-ai luminat cu lumina vieţii tale. 


Slavă... 


Cu postirea stingând pârjolul patimilor, ai aprins făclia sufletului, care te lumi- 
nează în toată viaţa şi goneşte întunerecele dracilor. 


Și acum..., a Născătoarei 

Fecioara a născut pe Dumnezeu Ernmanuil în peştera Vitleemului, pe Acela care a 
deschis Edenul, care-mi era închis de demult pentru neoprirea mâncării, prin înşe- 
lăciunea şarpelui. 


Canonul Sfintei Anisia 


Cântarea a 6-a 

Irmos: Jertfi-voi Ție cu glas de laudă, Doamne, Biserica strigă către Tine, de sân- 
gele demonilor curăţindu-se cu sângele cel curs prin milostivire din coasta Ta. 


Luând cuget bărbătesc în trup femeiesc, ai ieşit muceniţă către lupta vrăjmaşilor 
celor fără de trup, şi i-ai omorât cu sabia răbdării. 


Cu vărsarea sângelui ai uscat marea relei credinţe, iar Biserica lui Hristos o ai 
adăpat cinstită Anisia fecioară, lauda pătimitorilor. 


Neînecată şi neudată ai trecut furtuna nevoinţelor, ocârmuindu-te de mâna Celui ce 
toate le-a făcut cu cuvântul, şi ai ajuns fecioară la limanul mântuirii. 


A Născătoarei 


Cel ce a zidit după chipul Său pe om, pentru multa milostivire îl zideşte din nou 
din tine Fecioară, Maica lui Dumnezeu, îmbrăcându-Se cu el deplin. 


Alt Canon, al Sfintei Melania 
Cântarea a 6-a 
Irmos: Jertfi-voi ie cu glas... 


Cu scânteile dragostei tale celei fierbinți către Domnul, s-au ars toate săgețile cele 
arzătoare ale păcatelor, şi răutatea dracilor s-a pierdut până în sfârşit. 


Slavă... 

Gândul tău cu unirea cea către cel mai bun îndumnezeindu-se s-a despărțit de dra- 
gostea trupului cu voia Atotţiitorului; pentru aceea ai purtat toate ostenelile sihă- 
striel. 

Și acum..., a Născătoarei 


Indumnezeindu-mă, Domnul născându-Se din Fecioară, Se înfaşă dând dezlegare 
păcatelor mele, şi încape în peşteră Cel neîncăput în toate. 


Irmosul: Jertfi-voi Ţie, cu glas de laudă, Doamne, strigă Biserica Ta, curăţindu-se 
de sângele demonilor cu Sângele cel curs prin milostivire din coasta Ta. 

Condacul şi Icosul praznicului. 
Sinaxar 


Intru această lună, în ziua a treizecea, pomenirea Sfintei muceniţe Anisia din 
Tesalonic. 


Stih: În coasta dreaptă de moarte împungând 
Pe Anisia, odrasla coastei lui Adam fiind, 
Suliţa a împuns pe Anisia, 

În coastă în ziua a treizecea. 


Aceasta a fost în zilele împăratului Maximian, din Tesalonic având părinți cre- 
dincioşi şi bogaţi, care săvârşindu-se, ea însăşi se află şi cu viaţa şi cu fapta plăcută 
lui Dumnezeu, care mergând la biserică după obicei, oarecarele ostaş închinător de 
idoli, o apucă de o trăgea la capişte, și silind-o ca să jertfească dracilor, ea măr- 
turisi pe Hristos, Ostaşul acela pornindu-se cu mânie, (căci îl scuipase în obraz 
sfânta muceniţă), scoase sabia şi o înfipse în coastele ei, şi aşa fericita muceniţă îşi 
primi fericitul sfârşit. 


Intru aceasta zi pomenirea cuvioasei Teodora celei din Cezareea. 


Stih: De legătura, trupului Teodora s-a dezlegat, 
De care mai-nainte a se dezlega a dorit. 


Această cuvioasă s-a nevoit în mânăstirea Sfintei Anna, ce se zice Righidion; şi era 
pe vremea împărăției lui Leon, tatăl lui Constantin Copronim, fiind de neam 
strălucit şi slăvit; având tată cu numele Teofil, patriciu cu dregătoria, iar maica sa 
Teodora. 


Această Teodora întru mulți ani tânguindu-și sterpiciunea sa, şi rugând pe Dumne- 
zeu şi pe prea curata de Dumnezeu Născătoarea, ca să-i dăruiască fii, a auzit 
Dumnezeu rugăciunea ei şi i-a dat darul ce cerea prin mijlocirea Sfintei şi cinstitei 
Anna, maicii Născătoarei, de Dumnezeu. 


Deci născându-se prunca şi ajungând la măsura vârstei, s-a adus la biserica Sfintei 
Anna, şi a fost primită în mânăstire ca un dumnezeiesc dar, şi după ce cu bla- 
gocestie s-a rânduit de către stareţa, s-a învăţat şi sfințitele Scripturi. lar cinstita 
tânără bine vieţuind, n-a suferit vicleanul diavol a se vedea de dânsa călcat, ci a 
îndemnat pe luptătorul de Dumnezeu Leon împăratul, să o ia femeie lui Christofor 

fiului său, pe care îl proclamase Cezar. Şi cu silă şi tiranie, smulgându-o din mâ- 
năstire o a silit a merge la Constantinopol. 


Și adusă fiind, s-a săvârşit cele pentru nuntă şi cămara acesteia s-a gătit; şi scopul 
lui Leon acesta era. lar Dumnezeu care oarecând a îngrozit pe egipteanul cel ce 
turbase împotriva Sarei, şi a biruit pe Tiridat, pentru Ripisimia, acesta, şi pe aceasta 
neîntinată, o păzeşte de împărtăşire şi de amestecare cu logodnicul. 


Căci nenădăjduit sciţii ostăşindu-se în părțile apusului, cu grăbire fu trimis mirele, 
ca să se împotrivească barbarilor, care şi la cea întâi lovire, a fost dat morţii. 
Atuncea luând deplin încredințare, nestricata mieluşea Teodora şi pe taină despre 
toți cei din palat luând aur şi argint, mărgăritare şi haine scumpe, şi intrând în 
corabie, s-a întors la mânăstire bucurându-se şi mulţumind Dumnezeului a toate, 
iar după ce s-a vestit cea pentru ea, venind al doilea fiu al celui cu numele de fiară 
Leon, şi aflându-o tunsă şi cu haină zdrenţuroasă îmbrăcată, pronia lui Dumnezeu 
ajutând-o a lăsat-o. 


Și luând desăvârşit voie şi libertate, atâta de mult şi-a omorât trupul, încât i se 
vedea şi încheieturile oaselor sale. Şi hrana ei era o uncie de pâine și aceasta îi era 
pe două sau trei zile, şi altceva nimic. lar haină avea una, ce era de lână. lar părul ei 
deasupra era acoperit cu o treanţă de lână, sub care erau aşternute pietre, şi aşa îşi 
săvârşea chinuitul ei somn. Adeseori însă şi nopţi întregi petrecea fără somn. Nu s- 
a îndestulat numai cu luptele acestea, ci şi înfăşurându-şi trupul ei cu lanţuri de 
fier. 


Aşa nevoindu-se întru toate faptele bune, cu toată fapta şi cugetul, întru mulţi ani, 
s-a mutat către viaţa cea neîmbătrânită şi fericită. 


Tot în această zi, pomenirea Sfântului martir Fileter. 


Stih: Fileter după legea nevoitorilor a pătimit, 
Deşi din viață nu ca un nevoitor s-a pristăvit. 


Fiind odinioară împăratul Dioclețian la Nicomidia, în anii două sute opt zeci şi 
şase, 1 s-a făcut lui cunoscut de oarecari elini, pentru un creştin cu numele Fileter; 
iar împăratul a trimis îndată şi l-a adus înaintea sa, şi văzându-l pe el, s-a înspăl- 
mântat numai din singură vederea, căci era sfântul mare cu trupul şi frumos. lar 
perii capului şi a bărbiei sale erau luminaţi şi străluceau mai mult decât aurul; deci 
din spaima sa, Dumnezeu, şi nu om l-a numit pe el Dioclețian. Şi a zis către dânsul: 
Spune nouă, de unde eşti, cum îți este numele, şi care-i meşteşugul tău? 

Iar sfântul a răspuns: In cetatea aceasta a Nicomidiei sunt născut şi crescut, şi sunt 
fiu de eparh, sunt şi creştin cu credinţa; iar numele îmi este Fileter. 


Atuncea împăratul chemând pe sfântul pe nume, îl măgulea căutând să-l despartă 
de credinţa lui Hristos; şi încă a început să şi vorbească cuvinte hulitoare împotriva 
Domnului nostru lisus Hristos. 


Iar sfântul auzindu-le, îndată şi-a ridicat ochii săi spre Cer, şi a zis: îngrădească-se 
gura aceea care vorbeşte hule împotriva Hristosului meu şi o minune! îndată cu 
cuvântul, s-a făcut un atât de înfricoşat tunet şi cutremur, încât împăratul cu toţi cei 
ce erau împreună cu el s-au înspăimântat. 


Apoi după porunca tiranului, s-a aprins un cuptor cu foc, şi întru acela a fost 
aruncat nevoitorul lui Hristos; întru care făcând rugăciune sfântul, a împrăştiat 
focul cuptorului, şi cu totul l-a stins, din care cuptor a ieşit nevătămat. 


Această minune văzându-o împăratul, s-a cucerit de sfântul, de frumuseţea lui, şi 
de strălucirea neamului său iar mai mult de minunea mai sus zisă. Deci l-a lăsat să 
trăiască slobod unde va vrea. 


Iar când împreună cu Dioclețian au împărăţit ginerele său Maximian, în anii două 
sute optzeci şi opt, a fost pârât sfântul către el. Şi din poruncă aducându-se înaintea 
lui, a mărturisit pe Hristos Dumnezeu adevărat, şi făcător a toate. 


Deci mai întâi a fost bătut cu toiege atât de tare, încât ostaşii cei ce-l băteau, au 
obosit şi au căzut pe pământ morţi pe jumătate. lar mărturisitorul adevărului, întărit 
fiind de Hristos, atât de vitejeşte sta, încât se părea că pătimeşte în trup străin şi nu 
al său. 


După aceea spânzurându-l din poruncă, a fost sfâşiat atât de tare, încât muncitorii 
ce-l sfâşiau au obosit şi au căzut pe pământ. După acestea a fost dat fiarelor spre 
mâncare, iar fiarele o minune ! se tăvăleau la picioarele sale ca nişte oi blânde. 


Apoi a fost adus la capişte ca să se închine idolilor, dar el prin rugăciunea sa 1-a 
zdrobit pe ei. 


În sfârşit a hotărât împăratul ca să-i taie capul, şi îndată s-a uscat mâna gealatului 
ce era să-i taie capul. Deci luând alt gealat sabia, şi ridicându-o ca să-l lovească, 
asemenea a pătimit şi acela. Deci a fost aruncat sfântul la închisoare şi iarăşi de 
acolo s-a adus spre cercetare. 

Și fiindcă sfântul a arătat vederat că cu cercarea muncilor niciodată nu se va lepăda 
de Hristos, pentru aceasta a fost legat cu lanţuri şi a fost surghiunit la Priconison 
(care acum se numeşte Marmara). Deci purtându-se, cu lanţurile făcea pe cale nu 
puţine minuni: izgonind draci, leproşi curăţind, tot felul de boli vindecând, idolii cu 
singur cuvântul surpându-i şi în ţărână şi apă prefăcându-i. 


Apoi ducându-se la Niceea legat, îndată ce numai s-a atins de o vestita capişte 
idolească, au căzut toţi idolii pe pământ şi s-au zdrobit. Deci prin asemenea minuni 
mulți au crezut în Hristos, împreună cu care era şi comitul cetăţii şi şase ostaşi ai 
săl. 


Deci dar ajungând sfântul la părţile Sigrianei, care se află la Midia, multe minuni a 
făcut şi acolo. ar cei ce se aflau acolo, au înştiinţat pe sfântul că, acolo lângă ei se 
află un om creştin, Evviot cu numele, care a suferit adică feluri de pedepse şi de 
munci, de la boierul pentru credinţa lui Hristos, însă a fost păzit nevătămat şi 
nebiruit ca un diamant şi a făcut înfricoşate şi mari minuni. 


Deci acestea auzindu-le Sfântul Fileter, a voit să vadă pe Evviot, pentru aceasta 
îngerul Domnului, a mers la Evviot, şi-a zis lui: leşi puţin din chilia ta, şi du-te la 
cutare loc, ca să întâmpini pe Sfântul Fileter cel împreună cu tine mucenic. 


Deci Evviot a ieşit din chilia sa, şi se pogori de pe muntele Sigrianiei. lar Sfântul 
Fileter, povăţuit fiind de un om de loc calea ce mergea la chilia Sfântului Evviot, se 
suia pe acelaşi munte al Sigrianiei împreună cu comitul ce crezuse şi cu cei şase 
ostaşi ai săi. Deci suindu-se puţin, a văzut pe fericitul Evviot că se pogora către el. 
Pentru aceea heritisindu-se unul pe altul şi de bucurie multă umplându-se, s-au suit 
toți împreună la chilia Sfântului Evviot, şi acolo ei zăbovindu-se şapte zile, a 
adormit fericitul Fileter somnul cel dulce şi dorit şi s-a mutat către doritul său 
Hristos, dându-şi sufletul său în mâinile lui, pe care l-a îngropat Sfântul Evviot la 
chilia sa. 


Asemenea şi comitul şi cei şase ostaşi ai săi, au adormit şi aceştia după unsprezece 
zile a mergerii lor acolo, şi s-au îngropat şi aceştia lângă mormântul Sfântului 
Fileter, iar cele pentru Sfântul Evviot, s-au scris mai-nainte în optsprezece zile ale 
acestei luni. 


Tot în această zi, Sfinţii cei ce prin Sfântul Fileter au crezut în Hristos, comitul 
şi cu dânsul şase ostaşi cu pace s-au săvârşit. 


Stih: Pe calea ce le-a stătut înainte spre bun sfârşit. 

Cei şapte pe aceasta în ceruri au sosit. 

Tot în această zi, prea cuviosul Leon arhimandritul, cu pace S-a săvârşit. 

Stih: Hristoase, Leon din viaţa aceasta curgătoare mutându-se, 

Te vedea pe tine pui de leu din Iuda, bucurându-se. 

Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 
Canonul Sfintei Anisia 

Cântarea a 7-a 

Irmos: Cel ce ai mântuit... 

Casa cea de gând muceniță, fiind întărită pe mărturisirea lui Hristos, pornindu-se 

pâraiele muceniciei, nicicum nu o au mişcat, ci strigai: Dumnezeule bine eşti cu- 


vântat! 


Știind pe Soarele dreptăţii, muceniţă, nu ai vrut să jertfeşti soarelui după porunca 
răului credincios tiran; ci cântai: Dumnezeul nostru bine eşti cuvântat. 


Din sfinţite sângiurile tale vopsindu-ţi ţie haină mohorâtă, ţi s-a încununat capul cu 
cunună de biruință muceniţă; şi acum stai înaintea lui Dumnezeu, Împăratul cel 
nemuritor, veselindu-te. 


A Născătoarei 
Cela ce înfăşoară Cerul cu nori, şi pământul cu negură, născându-Se din pântecele 
tău cu scutece Se înfaşă şi Se culcă în iesle, Maică a lui Dumnezeu fără prihană, 
mântuind din supărarea greşelilor pe cei ce te ştiu pe tine Născătoare de Dumne- 
zeu. 

Alt Canon, al Sfintei Melania 
Cântarea a 7-a 
Irmos: Cel ce ai izbăvit din foc pe tinerii lui Avraam şi ai ucis pe haldeii care fără 


dreptate prigoneau pe cei drepţi, prea lăudate Doamne, bine eşti cuvântat Doamne, 
Dumnezeul părinţilor noştri! 

Dimpreună cu bărbatul tău purtând jugul lui Hristos, purtătoare de Dumnezeu v-aţi 
ogorât sufletele cu plugul rugăciunilor voastre, şi arătura bunătăţilor lucrându-o, vă 
îndulciţi de mărirea cea de sus în veci. 


Ca măslinul sădindu-te în casa lui Dumnezeu, după cum zice psalmistul, cu untul- 
delemn al ostenelilor tale, ungi tăinuit inimile şi feţele celor ce cu credinţă laudă 
suferinţele tale, cuvioasă. 


Slavă... 

Cu roua postirii stingând cuptorul patimilor, a izvorât cu ploaia rugăciunilor tale 
noianuri de vindecări, care îneacă supărarea patimilor, ale celor ce te cinstesc pe 
tine, Melania. 


Și acum..., a Născătoarei 


Lână te-a numit David, Preacurată, ca una ce ai primit ploaia cea cerească, care 
usucă pâraiele nelegiuirii, şi adapă cugetele credincioşilor cele înțelenite în păcate. 


Canonul Sfintei Anisia 
Cântarea a 8-a 


Irmos: Mâinile întinzându-şi Daniel, gurile leilor cele deschise în groapă le-a în- 
cuiat; şi puterea focului au stins, cu buna faptă încingându-se, tinerii cei iubitori de 
dreapta credinţă, cântând: Binecuvântaţi, toate lucrurile Domnului, pe Domnul. 


Săracilor şi văduvelor, lipsiţilor şi tuturor celor ce au trebuinţă, ai împărţit averea, 
iubind poruncile cele nestrămutate ale Atotţiitorului, şi căutând să afli cinstitul 
pahar al muceniciei, bându-l ai încetat a mai dori cinstită fecioară. 


Ca o zestre ai adus lui Hristos postirea, lacrimile, omorârea patimilor, vărsarea sân- 
gelui, şi împungerea coastei. Pentru aceea şi EI ţi-a dat cunună care nu se înve- 
cheşte, şi cămara ce nu se strică, şi mărire nemuritoare. 


Dimpreună cu îngerii locuieşti în lumină, cu cetele fecioarelor şi cu adunările mu- 
cenicilor împreună prăznuieşti, văzând faţa Mirelui tău, şi împărtăşindu-te de mări- 


rea cea luminată, strigi bucurându-te: Toate lucrurile lăudați pe Domnul. 


A Născătoarei 

lată acum a lipsit domn şi povăţuitor din neamul ludei; că tu cea fără prihană ai 
născut pe Cel mai-nainte proorocit, pe Hristos aşteptarea neamurilor, căruia cân- 
tăm: Binecuvântaţi toate lucrurile pe Domnul. 


Alt Canon, al Sfintei Melania 
Cântarea a 8-a 
Irmos: Pe tinerii cei binecredincioşi... 


Săvârşindu-ţi inima şi trupul locaş Treimii celei mai presus de Dumnezeire, ai zidit 
case dumnezeieşti, vrednico de laudă în care ai adunat cete de fecioare şi coruri şi 
ai întrunit adunări, care cu un glas laudă şi slavoslovesc pe Hristos în veci. 


Strălucind cu înţelepciunea, cu bărbăţia, cu curăţia şi cu dumnezeiasca dreptate, ai 
avut umilinţa ceea ce duce la înălţime, care te-a înălţat pe tine către Cer şi prin care 
ai surpat pe şarpele cel mult lăudăros, cuvioasă. Pentru aceea te cinstim ca pe o 
adevărată purtătoare de biruinţă. 


Binecuvântăm pe Tatăl, şi pe Fiul şi pe Sfântul Duh, Domnul. 


Cu milostenia ai câştigat milă şi risipind ai dat celor lipsiţi; dreptatea ta rămâne în 
veci, şi dobânda cea de la dânsa rămâne neînvechită, cuvioasă Melania purtătoare 
de Dumnezeu. Pentru aceasta te cinstim ca pe o adevărată purtătoare de biruinţă. 


Și acum..., a Născătoarei 


Întreitele valuri ale patimilor mă tulbură, adâncimea deznădăjduirii mă îneacă; 
mântuieşte-mă Maică ceea ce eşti fără prihană, care ai purtat în pântece pe Mân- 
tuitorul Domnul, cel ce S-a născut ca un prunc în iesle; pe care Îl prea înălțăm întru 
toți vecii. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L. pe Dânsul întru toţi vecii. 


Pe tinerii cei binecredincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum lucrată; pe toată lumea ridică să-ţi cânte 
ție: pe Domnul lucrurile lăudaţi-L şi-L prea înălțaţi întru toţi vecii. 

Canonul Sfintei Anisia 
Cântarea a 9-a 


Irmos: Hristos, Piatra cea netăiată de mână, cea din capul unghiului, din tine mun- 
tele cel netăiat, Fecioară, S-a tăiat, adunând firile cele osebite. Pentru aceasta, vese- 
lindu-ne, pe tine, Născătoare de Dumnezeu, te mărim. 


Cei ce dau închinăciune pietrelor, iar nu Ziditorului, nesuferind a te vedea plecată 
lui Dumnezeu, mărită, te-au tăiat cu sabia, logodindu-ţi prin moarte dumnezeiasca 
nemurire. 


Cetatea Tesalonicenilor se laudă cu scutecele şi cu nevoinţele muceniţă, iar Bise- 
rica cea de sus a celor întâi născuţi, are pe dumnezeiescul tău Duh, veselindu-se cu 
drepții. 


Tămâie şi aur şi smirnă, au adus filozofii cu credință Celui ce S-a născut în Vit- 
leem; iar nevoinţa Anisiei a adus chinuirea cea prin sânge, rugându-se Lui pentru 
NOI. 
A Născătoarei 
Toiag ai odrăslit din rădăcina lui lessei, Născătoare de Dumnezeu, născându-ne no- 
uă astăzi floarea Dumnezeirii, pe Hristos, prea curată, pe Cela ce ca un Dumnezeu 
este neîncăput, iar acum ca pe un Prunc înfăşat cu scutece, Il slăvim. 

Alt Canon, al Sfintei Melania 
Cântarea a 9-a 
Irmos: Eva, adică, prin boala... 
Cu adevărat la înălțimea desăvârşirii celei curate te-ai suit fericită Melania, şi ai 
ajuns cetele celor fără materie, câştigându-ţi dorirea cea adevărată, unde te vese- 
leşti de izvorul bunătăţilor; pentru aceea toţi te fericim. 
Impreună cu cetele sihaștrilor te veseleşti, care s-au postit, şi patimile şi-au omorât; 


şi vezi frumuseţea lui Dumnezeu, cu faţă luminată care mai-nainte o aveai curată, 
prin curăţia minţii, Melania pururea lăudată. 

Slavă... 


Umblând pe cărarea cea strâmtă, ai ajuns la lățimea cea desfătată a Raiului, unde 
este bucuria celor ce prăznuiesc, unde este lemnul vieţii; neîncetat adu-ţi aminte de 
noi care săvârşim praznicul adormirii tale. 


Și acum..., a Născătoarei 


Cela ce Se poartă minunat pe umerii Heruvimilor, acum şade în braţe de Fecioară 
curată, şi cu scutece Se înfaşă, dezlegând legăturile răutăţilor noastre, şi ca un 
prunc cu lapte Se hrăneşte, Cela ce hrăneşte toată suflarea. 


Irmosul: Eva, adică, prin boala neascultării a adus blestemul înăuntru; iar tu, Fe- 
cioară, de Dumnezeu Născătoare, prin Vlăstarul pe care L-ai purtat în pântece ai 
înflorit lumii Binecuvântarea. Pentru aceasta toți te mărim. 


Luminânda 
Podobie: Femei auziţi glas... 
Sicriul moaştelor tale, izvorăşte mir de bun miros, vindecând bolile oamenilor 
fecioară muceniţă mărită Anisia. Pentru aceea prăznuind pomenirea ta cea pur- 
tătoare de lumină, te rugăm: Roagă-te lui Hristos pentru cei ce te laudă. 
Slavă..., a cuvioasei, asemenea 
Melania pururea pomenită, lauda călugăriţelor, cu rugăciunile tale cele către Dum- 
nezeu, curățeşte-mă luminându-mă pe mine, care despre amândouă părțile m-am 
înnegrit cu negreala patimilor; ca să te cinstesc luminat, şi să prăznuiesc pome- 
nirea ta cea purtătoare de lumină. 
Şi acum..., a praznicului asemenea 
Dumnezeu, cel ce a fost pururea mai-nainte de începere şi este împreună cu Tatăl, 
acum din Duhul Sfânt se naşte negrăit din tine Fecioară, în Vitleem, în dumne- 
zeiasca peşteră, şi înfăşându-Se este culcat în ieslea celor necuvântătoare, dez- 


legând legăturile greşelilor mele. 


La Laude 

Stihirile pe 4, glas al 6-lea: 
Podobie: Îngereştile puteri mergeţi înainte... 


O, ce taine mai presus de minte şi negrăite! Cum Cel neîncăput înfăşându-Se în 
scutece este culcat în ieslea celor necuvântătoare, ca un Prunc; mântuind pe toți de 
necuvântare, şi suindu-ne la ceruri, pe noi care strigăm Lui: Binecuvântat eşti 
Dumnezeul nostru Cela ce Te-ai născut, slavă Ţie! (de două ori) 


Pe Emmanuil, care S-a născut în peşteră, steaua L-a vestit de sus filozofilor, fiind 
EI Soare al dreptăţii necuprins, şi în iesle cuprins, fiind îmbrăcat cu trup material; 
către care strigăm: Binecuvântat eşti Dumnezeul nostru Cel ce Te-ai născut, slavă 
Ţie. 


Acum pe pământ S-a arătat Prunc, Cela ce din Tatăl s-a născut mai-nainte de veci. 
Bucură-te, toată zidirea! Cerurile să se veselească, văzând pe cei amăgiţi mai- 
nainte, iarăşi uniți cu Dumnezeu şi strigând Lui: Binecuvântat eşti Cel ce Te-ai 
născut, Dumnezeul nostru, slavă Ţie. 


Slavă... 
Voind Te-ai pogorât plecând cerurile Doamne, şi Te-ai sălăşluit negrăit în pântece 
fecioresc, şi Prunc Te-ai cunoscut născându-Te în peşteră, şi Te-ai amestecat cu 
oamenii, arătând calea aleasă celor ce strigă Ție: Binecuvântat eşti Cel ce Te-ai 
născut, Dumnezeul nostru, slavă Ţie ! 
Și acum..., asemenea 
Nestricată, curată, cunoscându-se pe sineşi Fecioara după minunata şi netâlcuita ei 
naştere, strigă: Necuprinsule de cuvânt Doamne! Prunc înfăşat Te ţin pe Tine, şi Te 
slavoslovesc împreună cu păstorii, strigând cu credință: Binecuvântat eşti Cel ce 
Te-ai născut, Dumnezeul nostru, slavă Ție! 

La Stihoavnă 


Stihirile, glasul al 6-lea: 


Podobie: Îngereştile puteri... 

Cu toiag de fier te vei păstorii iudeule, ca un neascultător şi potrivnic proorocilor, 
că Fiului care S-a născut îi dă Tatăl în moştenire neamurile şi stăpânirea a tot 
pământul; iar pe tine te va lepăda vărsătorule de sânge, că nu te pleci a striga: 
Împăratul lui Israil, Hristos a venit. 


Stih: Zis-a Domnul Domnului meu, şezi de-a dreapta Mea, până ce voi pune pe 
vrăjmaşii Tăi aşternut picioarelor Tale. 


Strigă o Davide, strămoşule şi proorocule, pe cine numeşti Stea luminoasă, care a 
strălucit înaintea luceafărului? Pe Cel ce S-a născut mai presus de fire din Fecioară, 
căruia strigăm popoarele întru bucuria Născătoarei de Dumnezeu: Binecuvântat 
eşti Cel ce Te-ai născut, Dumnezeul nostru, slavă Ţie. 


Stih: Din pântece mai-nainte de luceafăr Te-am născut. 


Grăieşte de faţă o Isaie: lată o Fecioară va lua în pântece fără de bărbat, şi va naşte 
fără de sămânță pe Ziditorul şi Stăpânul tuturor veacurilor. Căruia strigăm întru 
bucuria Născătoarei de Dumnezeu, cântând luminat: Binecuvântat eşti Cel ce Te-ai 
născut din Fecioară, Dumnezeul nostru, slavă Ţie ! 


Slavă..., Și acum..., glas al 5-lea 

Văzându-Te toată zidirea că Te-ai născut cu trup în Vitleem, pe Tine lucrătorul şi 
Ziditorul tuturor, se înnoieşte iarăşi şi se zideşte din nou. Soarele şi-a întins lumina, 
şi pământul se veseleşte, şi filozofii împărații de la Persia, din stea pricepându-se; 
păstorii spăimântându-se foarte, se miră, şi se închină lui Dumnezeu, dimpreună cu 
ceea ce L-a născut cu trup; o minune! Hrănitorul se hrăneşte din Maică prea curată, 
pentru mântuirea şi zidirea lumii. 

Şi cealaltă slujbă a Utreniei după rânduială şi Otpustul. 

La Liturghie 


Fericirile din Canonul praznicului, Cântarea a 8-a, pe 6. 


In această lună (decembrie), ziua a treizeci şi una - Pomenirea prea cuvioasei 
maicii noastre Melania Romana 


Slujba ei s-a pus mai-nainte în 30 de zile, pentru că aici în 31 de zile, odovăindu-se 
praznicul Naşterii lui Hristos, se cântă toată slujba a însuși praznicului, afară de 

Vohod şi de Paremii. lar după a 6-a Cântare punem şi Sinaxarul Sfintei Melania. 
Sinaxar 


Intru această lună, în ziua a treizeci şi una, pomenirea prea cuvioasei maicii 
noastre Melania Romana. 


Stih: Nu cu mână materialnică şi cerneală Melania, 
Ci Dumnezeu, deşi ai murit, între cei vii te scrie. 

În treizeci şi una cu adevărat, 

Melania din lume a zburat. 


Aceasta a fost pe vremea împărăției lui Onorie, de neam slăvit şi luminat, care a 
iubit pe Domnul Hristos din tot sufletul ei, şi a vrut să-şi păzească fecioria, iar 
părinţii ei, şi fără voia ei au măritat-o, şi s-a făcut maică a doi copii; apoi murindu-i 
ŞI părinţii, şi copiii, şi ea părăsind cetatea, se află într-un locuşor afară din cetate, şi 
primea străinii ce mergea acolo, şi căuta pe cei ce erau la închisori şi la urgii. 


După aceea vânzându-şi toate averile şi moşiile, şi tot ce a avut, care erau multe, a 
strâns aur miliarde, adică o sută douăzeci de mii de galbeni, care îi cheltui pe la 
mânăstiri şi pe la biserici, şi mânca în două zile odată, de acum a cincea zi, apoi 
numai sâmbătă şi Duminică gusta hrană, şi scria foarte iscusit şi cu meşteşug. 


Deci aflându-se şapte ani în Africa, şi uşurându-se de cea multă avuţie ce avea, se 
duse la Alexandria, şi de acolo la Ierusalim, unde închizându-se într-o chilie, şi 
strângând nouăzeci de fecioare, le ţinea în cheltuiala ei, de toate câte le trebuia. 


După acea cuprinzându-se de durerea coastelor, se bolnăvi foarte rău, şi chemând 
pe Teofil episcopul Ileterupolei, şi primind de la dânsul dumnezeiasca împărtăşire, 
şi şezând surorile, le zise cuvântul cel de apoi: Precum Domnului i s-a părut, aşa a 
şi făcut, şi îndată şi-a dat sufletul în mâinile lui Dumnezeu. 


Tot în această zi, pomenirea Sfântului mucenic Zotic, hrănitorul de săraci. 


Stih: Pe Zotic mulari sirepi târându-l aleargă săltând, 
Incepând calea de la pământ, şi în ceruri săvârşind. 


Acesta era din Roma cea veche, de neam cinstit şi luminat, şi pedepsindu-se din 
copilărie cu tot felul de învăţătura înţelepciunii, şi fiindcă era om cu minte, se mută 
de acolo, şi se duse la Constantinopol, cu voia şi cu porunca celui dintru împărați 

marelui împărat Constantin, şi se cinsti de către acela cu vrednicia magistrianului, 
venind împreună cu dânsul şi alţi oarecari boieri de la Roma la Constantinopol, 
adică cel ce era peste arme magistrian, şi Pavlin nepotul acestuia. 


Pe lângă aceştia şi Olimvrie şi Viros, Sevir şi Marian, Antim, Urvichie, Isidor, 
Calistrat, Florentie, Euvul, Sampson, şi Studie, şi minunatul acesta Zotic, cu a că- 
ror nume se răspunde şi până astăzi cinstitelor locaşuri. 


Și se povesteşte că întru acea vreme a intrat bozia cea mare în Constantinopol, şi 
cum împăratul a dat poruncă, să se arunce în mare, cel ce va cădea într-acea boală, 
care moarte neputând vedea sau a auzi cinstitul acesta om, şi arzându-se de 
dragoste ce avea către Dumnezeu, merse la împăratul, şi zise: Să dea împăratul 
slugii sale aur mult, şi voi cumpăra mărgăritare şi pietre scumpe luminoase, întru 
slava şi cinstea împărăției sale, că foarte sunt eu cunoscător de acestea; şi îndată 
porunci împăratul să se facă aceasta. 


Iar el ca un iubitor de Dumnezeu, şi iscusită slugă ce era lui Dumnezeu, dacă luă 
aurul ieşi afară vesel; şi dând o seama de preţ, răscumpără din moartea aceea a 
înecării, pe cei ce se dă de către eparhul la pierzare, şi-i luă de-i duse de cea parte 
de Vizantia, în muntele ce se chemă pe atunci Eleon. Şi făcând corturi şi colibe, i-a 
odihnit într-însele. 


Această câştigată de Dumnezeu neguţătorie nu s-a ascuns de cei mulţi, de vreme ce 
le da mult ajutor în toate zilele, că erau mulţi, care făcându-se, putea să aducă mare 
foamete în cetate. 


lar după moartea marelui şi de-a pururea pomenitului împărat Constantin, luând 
toată împărăția răsăritului, fiul său Constantie nu cu blagocestie, de vreme ce era 
arian, muncit-a cu multe feluri de munci pe mulţi din blagocestivi, căruia îi era urât 
şi fericitul Zotic, căci era pravoslavnic, însă se sfia pentru dragostea Sfântului 
Constantin tatălui său, ce avea către sfântul. Ci aflând bună pricină, îl hulea, că 
prin mijlocul lui venise în cetate boala leprei. 


Și se întâmplă de căzu într-acea boală şi fiica împăratului care o a dat tatăl său pe 
seama eparhului, ca să o înece în mare. lar Sfântul Zotic dând slujitorilor obișnuita 
plată după obicei, o cumpără şi o puse cu ceilalți leproşi. 


Deci făcându-se foamete ce aştepta după lăsarea lui Dumnezeu, şi venind cetatea la 
lipsă de bucate, împăratul cerea să afle pricina foametei, de aceea găsind vreme 

napăstuitorii, şi pizmaşii adevărului, pârâră pe sfântul, şi adeveriră că el era 
pricina; căci da de prisosit hrană la cei leproşi, care erau mulțime nenumărată. 


Iar împăratul auzind aceasta, şi contenindu-şi oarece mânia, se sfia puţin de sfântul, 
şi se trăgea înapoi, că doară va lua mărgăritarul şi pietrele scumpe; însă fiind 
invitat de oamenii voitori de rău, porunci să-l prindă. 


Iar sfântul aflând, grăbi de intră pe ascuns în palatul împărătesc, şi se ivi înaintea 
împăratului, şi împăratul îi zise cu blândeţe de fățănie: Venit-a Magistriane corabia, 
care aduce mărgăritarele şi pietrele cele scumpe? 


Cuviosul îi răspunse: A mea împărate, a venit. Pentru aceasta de-ţi este voia vino 
cu robul tău, şi o vei vedea adevărat. 


Deci îndată împăratul nepunând vreme la mijloc, purcese a merge, iar fericitul 
Zotic alergând mai-nainte la Eleon, porunci să iasă din colibe fraţii întru Hristos, 
împreună cu fiica împăratului, să-i întâmpine cu lumânări aprinse. 


Deci sosind împăratul la locul acela, şi văzând pe leproşi cu luminări aprinse, 
mirându-se de mulţime, zise: Ce sunt aceştia? 


lar el arătând cu degetul, zise: Aceştia sunt o împărate pietrele cele fără de preţ, şi 
mărgăritarii cei luminoşi, care le-am cumpărat cu multă trudă; iar împăratului 
părându-i-se lucru de batjocură, se aprinse de mânie, şi porunci de-l legară fără de 
nici o milă de mulari sălbatici, ca trăgându-l, degrabă să-l lipsească de viaţă, ru- 
pându-i-se mădularele pe pietre. 


Deci îndată făcându-se aceasta, stând împăratul şi privind îmboldind slujitorii 
mularii cu bolduri, trăgea pe sfântul cu alergătură silnică, de la deal la vale, de care 
i s-a risipit mădularele tot bucăţi, şi i-a sărit ochii. Şi în locul ce s-a întâmplat 
acestea, îndată a izvorât izvor de apă curată, şi adăpătoare, care tămăduieşte toată 
boala şi slăbiciunea, întru lauda şi slava şi cinstea lubitorului de oameni, Dumne- 
zeu, şi slugii sale. 


Deci dar fiind fericitul aşa târât şi-a dat sufletul la Dumnezeu, în care loc îndată 
stătură şi mularii neclintiți, măcar că-i băteau slujitorii și-i sileau; şi nu numai 
aceasta, ci o prea slăvită minune că şi cu glas omenesc, strigară auzind toți, 
mustrând nemilostivirea şi cruzimea împăratului făcându-l orb şi nesimţit, şi ziseră: 
Aicea să se îngroape sfântul. 

Acestea văzând, şi auzind împăratul, şi minunându-se se rugă lui Dumnezeu cu 
amare lacrimi şi suspinuri, şi cu zdrobită inimă strigând: Că din necunoştinţă a fost 
cele ce a făcut, şi îndată porunci de îngropară trupul sfântului cu mare socotinţă, şi 
cu nespusă cinste, şi cu mare osârdie făcu casă leproşilor cu cheltuieli împărăteşti, 
dând acolo de pomană multe sate şi venituri. 


Iar cinstitele moaşte ale Sfântului Zotic, de atunci până în ziua de astăzi cu darul 
Iubitorului de oameni Dumnezeu, nu încetează a lucra minuni nepovestite. 


ȘI se face soborul lui în sfânta biserică a Sfântului apostol Pavel, ce este la Orfano- 
trofion, adică hrănitoarea de săraci. 


Tot în această zi, Sfântul Ghelasie, cu pace s-a săvârşit. 


Stih: Ghelasie până la sfârşitul vieţii venind, 
Râdea de viaţă, vrednică de râs fiind. 


Tot în această zi, Sfintele zece fecioare din Nicomidia, străpungându-li-se ochii, 
şi strujindu-li-se coastele, s-au săvârşit. 


Stih: Pentru străpungere şi strujire îndoită răsplătire cu adevărat. 
Cunosc pe ceata fecioarelor cea de două ori cinci că au luat. 


Tot în această zi, Sfânta muceniță Olimpiodora în foc s-a săvârşit. 


Stih: Olimpiodora pentru nevoinţa focului are daruri, 
Laude, iar nu olimpienească cunună de flori. 


Tot în această zi, Sfântul Gaie, cu pace S-a săvârşit. 


Stih: Dumnezeiescul Gaie multe dureri în viaţă a suferit. 
Şi acum... strălucite răsplătirile durerilor a dobândit. 


Tot în această zi, Sfânta muceniță Nemi de sabie s-a săvârşit. 


Stih: Bărbat purtător de sabie pe Nemi nu o îngrozeşte, 
De ar şi muri de sabie, încă mai mult se veseleşte. 


Sfântul mucenic Vusiris împuns cu bolduri de către femei s-a săvârşit. 

Stih: Trupul lui Vusiris împuns ca pânza prin bolduri s-a văzut, 
Prin care țesătură nouă Domnului s-a țesut. 


Pomenirea Sfântului mucenic Gaudentie. 


Stih: Nu de tot luptei nevoitorilor neînvăţat, 
Gaudentie deşii nu prin luptă, duhul şi-a dat. 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 

La Vecernie 
Stihirile pe 6, Stihoavna şi celelalte. La sfârşit pomenim numele Sfintei Melania. 
La Utrenie - la Dumnezeu este Domnul,...Troparul Praznicului de trei ori şi 
Sedelnele praznicului. Canonul praznicului cel întâi cu Irmosul pe 8, şi al doilea cu 


Irmosul pe 6. Catavasiile: Hristos se naşte... şi celelalte ca la însuşi praznicul. 


La Liturghie - Fericirile din Canoane, Cântarea a 9-a, pe 8. Prochimen şi 
Chinonicul Naştere. lar Apostolul şi Evanghelia, a zilei. 


A şti ni se cuvine: Că de se va întâmpla odovania praznicului Naşterii lui Hristos 
Duminică. 

Sâmbătă seara - La Vecernia cea mică, Stihirile Invierii şi ale Născătoarei de 
Dumnezeu după obicei. 


La Vecernia cea mare 


Catisma întâia Fericit bărbatul... La Doamne strigat-am..., Stihirile Învierii 3, ale 
praznicului 4, glas 2 ; Veniţi să ne bucurăm Domnului... şi ale Sfinţilor trei. 
Slavă... a Sfinţilor, glas 6: Pomenirea săvârşim.. Şi acum..., a praznicului, glas 2: 
August singur stăpânind... Vohod, Prochimenul zilei. 


La Litie, Stihirile praznicului, Slavă..., glas 5: Magii împărații perşilor... Şi acum..., 
glas 6: Dănţuiesc îngerii toţi... 


La Stihoavnă, Stihirile Învierii, Slavă..., a Sfinţilor, glas 6: Pomenirea Arhie- 
reilor... Şi acum..., a praznicului. 

La binecuvântarea pâinilor, Troparul: Născătoare de Dumnezeu... de două ori, şi al 
Sfinţilor odată: Bine vesteşte losife... 


La Utrenie 


La Dumnezeu este Domnul..., Troparul Învierii de două ori. Slavă..., al Sfinţilor, Şi 
acum..., al praznicului. După obişnuitele Catisme, Sedelnele Învierii, cu ale 
Născătoarei lor; Apoi: Fericiţi cei fără prihană... cu Troparele Învierii. Soborul 
îngeresc.. „Ipacoi al glasului şi citirea praznicului. Antifonul, Prochimenul glasului, 
şi Toată suflarea... Evanghelia Învierii: Învierea lui Hristos văzând... După Psalm 
50 Stihira Învierii. 


Canoanele: Al Învierii, cu Irmosul pe 4, al sfinţilor pe 4, şi ale praznicului, 
amândouă Canoanele, pe 6. Catavasiile praznicului: Hristos se naşte... După a 3-a 
Cântare, Condacul şi Icosul Sfinţilor şi Sedealna lor; Slavă..., Şi acum..., a 
praznicului După a 6-a Cântare, Condacul şi Icosul praznicului. La a 9-a Cântare, 
Ceea ce eşti mai cinstită... Exapostilaria Învierii. Slavă... a sfinţilor, Şi acum..., a 
praznicului. 


La Laude: Stihirile Învierii pe 4, şi ale praznicului 4: Veseliţi-vă drepţilor... cu 
Pripelile lor. Slavă... a Sfinţilor, glas &: Sângele şi focul... Şi acum... Prea 
binecuvântată eşti... Slavoslovia cea mare. După Sfinte Dumnezeule..., Troparul 
Învierii numai. Ecteniile şi Otpustul. Slavă..., Şi acum..., Stihira Evangheliei. La 
Ceasuri Troparul Învierii, Slavă..., al praznicului şi al Sfinţilor pe rând. Şi acum..., 
a Născătoarei ceasului, Condacul praznicului şi al Sfinţilor, le zicem schimbându- 
le. 


La Liturghie 


Fericirile glasului pe 4, ale praznicului întâiul Canon, Cântarea a 9-a, pe 4, şi al 
sfinţilor, Cântarea a 6-a, pe 4. După Vohod, Troparul Învierii, al praznicului şi al 
Sfinților Slavă..., Condacul sfinţilor, Şi acum..., al praznicului. Apostolul către 
Galateni: Fraților, arăt vouă Evanghelia care s-a binevestit de mine... Evanghelia 
de la Matei: lar după ce s-au dus Magii, iată îngerul Domnului... chinonicul: 
Lăudaţi pe Domnul din ceruri.. şi al praznicului. 


Vezi: De se va întâmplă după praznicul sau ieşirea Naşterii lui Hristos, Sâmbăta, 
Vineri seara, La Doamne strigat-am..., Slavă..., Şi acum..., a praznicului; iar a 
Născătoarei, cea dintâi a glasului ce se întâmplă, nu zicem. 

Canon de rugăciune către Sfânta cuvioasă Melania Romana 





Tropar Sfintei cuvioase Melania Romana, glasul al 8-lea: Întru tine, maică, cu 
osârdie s-a mântuit cel după chip; că, luând crucea, ai urmat lui Hristos şi lucrând, 
ai învăţat să nu se uite la trup, căci este trecător; ci să poarte grijă de suflet, de 
lucrul cel nemuritor. Pentru aceasta şi cu îngerii împreună se bucură, prea cuvioasă 
maică Melania, duhul tău. 


Cântarea 1 

Irmos: Deschide-voi gura mea şi se va umplea de Duhul, şi cuvânt răspunde-voi 
Impărătesei Maici şi mă voi arăta luminat prăznuind şi voi cânta minunile ei 
bucurându-mă. 

Stih: Sfântă cuvioasă Melania, roagă-te lui Dumnezeu pentru noi. 

Intunecat fiind de întunericul patimilor, luminându-mă, curăţeşte-mă lubitorule de 
oameni, cu rugăciunile cele purtătoare de lumină ale cuvioasei Tale Melania şi 


vrând să o laud pe dânsa, dăruieşte-mi cuvânt. 


Stih: Sfântă cuvioasă Melania, roagă-te lui Dumnezeu pentru noi. 

Cu înflăcărare ai urmat Celui ce pentru tine a răbdat de bunăvoie răstignirea şi 
purtându-ţi crucea, prea fericită, cu osârdie pe umărul tău ai păzit îndreptările Sale. 


Stih: Sfântă cuvioasă Melania, roagă-te lui Dumnezeu pentru noi. 

De dragostea părinților şi de dulceaţa trupului cu totul te-ai lepădat, îndrăgind 
numai frumuseţea cea vrednică de iubire a lui Hristos, de al cărui cuvânt toţi doresc 
a se împărtăşi, de Dumnezeu înţelepțită. 

Slavă Tatălui şi Fiului şi Sfântului Duh. 

Lepădând lanţul vieţuirii celei trupeşti, ai plecat pe soţul tău a purta pe grumaji 
jugul cel dumnezeiesc, împreună cu tine şi a umbla pe calea care duce către Loca- 
şurile cele nematerialnice. 

Şi acum şi pururea şi în vecii vecilor. Amin (a Născătoarei). 

Cel bogat a sărăcit, îmbogăţindu-mă cu dumnezeirea pe mine, care rău am sărăcit 
din neînfrânarea cea dintâi şi Cel fără de început, iată, început a luat, născându-Se 
acum din Fecioara, dumnezeiasca Fiică. 

Cântarea a 3-a 

Irmos: Nu întru înţelepciune... 


Stih: Sfântă cuvioasă Melania, roagă-te lui Dumnezeu pentru noi. 


Depărtându-te de dorirea celor de jos, toată dorirea voinţei tale ai îndreptat-o cu 
dreaptă credință numai către cele stătătoare şi veşnice, mărită Melania. 


Stih: Sfântă cuvioasă Melania, roagă-te lui Dumnezeu pentru noi. 


Și grăind şi tăcând te-ai arătat sfătuitoare celor neîntăriți, pildă şi întărire sihaş- 
trilor. Pentru aceasta te lăudăm pe tine, prea mărită Melania. 


Slavă Tatălui şi Fiului şi Sfântului Duh. 
Cu necontenirea rugăciunilor ţi-ai îndreptat simţirile cu razele Duhului şi te-ai 


făcut în chip de lumină, cu totul râvnind viaţa cea fără de materie, încă în trup 
fiind, prea cuvioasă Melania. 

Şi acum şi pururea şi în vecii vecilor. Amin (a Născătoarei). 


Cel ce înfăşoară cerul cu nori, voind este înfăşat ca un Prunc de mâinile Fecioarei, 
vrând să mă răpească din mâna celui vrăjmaş. 


Irmosul: Nu întru înţelepciune ne lăudăm şi întru putere şi bogăţie, ci întru Tine, 
Cel ce eşti Înţelepciunea cea Ipostatică a Tatălui, Hristoase; că nu este sfânt afară 
de 'Tine, lubitorule de oameni. 

Cântarea a 4-a 

Irmos: Cel ce şade întru slavă pe Scaunul Dumnezeirii pe norul uşor a venit, lisus 
cel Indumnezeit, din prea curată Fecioară şi a mântuit pe cei ce strigă: Slavă puterii 
Tale, Doamne! 

Stih: Sfântă cuvioasă Melania, roagă-te lui Dumnezeu pentru noi. 

Cu înfrânarea ucigându-ţi poftele trupului ai avut locuind întru tine Insăşi Viaţa 
tuturor, prea cinstită; către care, mutându-te de pe pământ, te-ai sălăşluit, desfă- 
tându-te de Impărăţia Cerurilor. 

Stih: Sfântă cuvioasă Melania, roagă-te lui Dumnezeu pentru noi. 

Impărțit-ai mulțimea aurului tău săracilor şi l-ai îngrămădit cu adevărat comoară în 
acele vistierii, care nicicând nu se învechesc, dar îşi păstrează statornică îndestulare 
în veci. 

Slavă Tatălui şi Fiului şi Sfântului Duh. 

Bogăția milostivirii tale s-a făcut ca un mare râu, pururea lăudată, adăpând nevoile 
tuturor săracilor, spălând întinăciunea sărăciei şi mijlocindu-ţi ţie, în ceruri, bogăţie 
de nerisipit, care nu se deşartă. 

Şi acum şi pururea şi în vecii vecilor. Amin (a Născătoarei). 

Supunându-mă pornirilor patimilor, ca un necuvântător, cuvântător fiind, m-am 
asemănat dobitoacelor. Ci tu, Ceea ce ai născut pe Cuvântul cel prea veşnic, nu mă 


trece cu vederea pe mine, care totdeauna pătimesc. 


Cântarea a 5-a 

Irmos: Necredincioşii nu vor vedea slava Ta, iar noi pe Tine, Unule-Născut, stră- 
lucirea Dumnezeirii Tatălui, de noapte minecând Te lăudăm, lubitorule de oameni! 


Stih: Sfântă cuvioasă Melania, roagă-te lui Dumnezeu pentru noi. 


Chipurile patimilor celor urâte ştergându-le până în sfârşit din suflet, cinstită, ai 
zugrăvit cu vopselele înfrânării nepătimirea şi dragostea cea nefăţarnică. 


Stih: Sfântă cuvioasă Melania, roagă-te lui Dumnezeu pentru noi. 


Ca o oglindă fiind, cinstită, ai primit mulțime de daruri luminate ale Duhului lui 
Dumnezeu, mărită Melania şi pe credincioşi i-ai luminat cu lumina vieţii tale. 


Slavă Tatălui şi Fiului şi Sfântului Duh. 


Cu înfrânarea stingând văpaia patimilor, ai aprins făclia sufletului, care te lumi- 
nează în toată viaţa şi alungă întunecimile demonilor. 


Şi acum şi pururea şi în vecii vecilor. Amin (a Născătoarei). 

In peştera Betleemului Fecioara a născut pe Dumnezeu Emmanuel, deschizându- 
mi Edenul cel închis mie de demult, prin neînfrânarea de la mâncare şi prin 
înşelăciunea şarpelui. 

Cântarea a 6-a 

Irmos: Jertfi-voi "ie cu glas... 


Stih: Sfântă cuvioasă Melania, roagă-te lui Dumnezeu pentru noi. 


Cu scânteile dragostei tale celei înflăcărate pentru Domnul ai ars săgețile cele 
mistuitoare ale tuturor păcatelor şi răutatea demonilor ai pierdut-o desăvârşit. 


Stih: Sfântă cuvioasă Melania, roagă-te lui Dumnezeu pentru noi. 


Străbătut-ai prin furtuna vieţii neudată; pentru aceasta ai ajuns la liman liniştit ne- 
înecată şi te desfătezi, prea lăudată, de adevărata bucurie. 


Slavă Tatălui şi Fiului şi Sfântului Duh. 

Cugctul tău îndumnezeindu-se prin unire cu ceea ce este mai bun, s-a despărțit cu 
voia Atotţiitorului de iubirea trupului. Pentru aceasta ai purtat toate ostenelile 
sihăstriei. 


Şi acum şi pururea şi în vecii vecilor. Amin (a Născătoarei). 


Domnul, născându-Se din Fecioara, mă îndumnezeieşte şi înfăşându-Se, dă dez- 
legare păcatelor mele şi încape în peşteră Cel ce este Neîncăput. 


Irmosul: Jertfi-voi Ţie, cu glas de laudă, Doamne, strigă Biserica Ta, curăţindu-se 
de sângele demonilor cu Sângele cel curs prin milostivire din coasta Ta. 


Condac, glasul al 4-lea: 


Podobie: Cel ce Te-ai înălțat pe Cruce de bunăvoie, po-porului Tău celui nou, 
numit cu numele Tău, îndurările Tale dăruieşte-i, Hristoase Dumnezeule. Vese- 
leşte cu puterea Ta pe binecredincioşii creştini, dăruindu-le lor biruinţă asupra ce- 
lui potrivnic, având ajutorul Tău armă de pace, nebiruită biruinţă. 


Luminându-ţi-se sufletul cu luminările Celui ce ne-a strălucit nouă din Fecioară, ai 
strălucit în fapte bune, ceea ce eşti vrednică de laudă. Că împărțind pe pământ 
avuţia cea stricăcioasă, ai îngrămădit comoară de avuţie cerească şi în sihăstrie ai 
strălucit lămurit. Pentru aceasta cu dragoste te cinstim pe tine, prea cuvioasă Mela- 
nia. 


Cântarea a 7-a 

Irmos: Cel ce ai izbăvit din foc pe tinerii lui Avraam şi ai ucis pe haldeii care fără 
dreptate prigoneau pe cei drepţi, prea lăudate Doamne, bine eşti cuvântat Doamne, 
Dumnezeul părinţilor noştri! 

Stih: Sfântă cuvioasă Melania, roagă-te lui Dumnezeu pentru noi. 

Purtând jugul lui Hristos împreună cu soţul tău, purtătoare de Dumnezeu, aţi ogorât 


sufletele cu plugul rugăciunilor şi arătându-vă ogorul frumoaselor voastre însuşiri, 
vă îndulciţi de Slava cea de sus în veci. 


Stih: Sfântă cuvioasă Melania, roagă-te lui Dumnezeu pentru noi. 

Ca şi măslinul sădit în casa lui Dumnezeu, precum zice psalmistul, veseleşti în chip 
tainic sufletele, cuvioasă şi cu untdelemn ostenelilor tale ungi feţele credincioşilor, 
care laudă nevoinţele tale. 

Slavă Tatălui şi Fiului şi Sfântului Duh. 

Cu roua înfrânării stingând cuptorul patimilor, ai izvorât, prin ploaia rugăciunilor 
tale, noian de vindecări, care îneacă supărarea patimilor, celor ce te cinstesc pe 
tine, Sfântă prea cuvioasă Melania. 

Şi acum şi pururea şi în vecii vecilor. Amin (a Născătoarei). 

Lână te-a numit David, Preacurată, ca pe singura ce ai primit ploaia cea cerească, 
care usucă paralele nelegiuirii şi adapă cugetele credincioşilor, cele înţelenite în 
păcate. 

Cântarea a 8-a 

Irmos: Pe tinerii cei binecredincioşi... 

Stih: Sfântă cuvioasă Melania, roagă-te lui Dumnezeu pentru noi. 

Făcându-ţi inima şi trupul locaş Preasfintei Treimi celei mai presus de minte, case 
dumnezeieşti ai zidit, cea vrednică de laudă; în care ai adunat stoluri de fecioare şi 
cete de sihaştri, care cu un glas laudă şi slavoslovesc pe Hristos în veci. 

Stih: Sfântă cuvioasă Melania, roagă-te lui Dumnezeu pentru noi. 

Strălucind cu înţelepciunea, cu bărbăţia, cu curăţia şi cu dumnezeiasca dreptate, ai 
avut smerenia care dă înălțimea, care te-a înălțat pe tine la cer şi prin care ai surpat 
pe şarpele cel mult lăudăros, Sfântă prea cuvioasă maică Melania. Pentru aceasta te 
cinstim ca pe o adevărată purtătoare de biruinţă. 

Binecuvântăm pe Tatăl şi pe Fiul şi pe Sfântul Duh, Domnul. 

Cu milostenia ai câştigat milă; risipind ai dat celor lipsiţi; dreptatea ta rămâne în 
veci şi mireasma ta cea de la dânsa nu se învecheşte, cuvioasă Melania, purtătoare 


de Dumnezeu, fala celor ce cu credinţă te laudă pururea pe tine. 


Şi acum şi pururea şi în vecii vecilor. Amin (a Născătoarei). 

Întreitele valuri ale patimilor mă tulbură; adâncul deznădăjduirii mă îneacă; 
miluieşte-mă Maică, ceea ce eşti fără de prihană, care ai purtat în pântece pe 
Mântuitorul şi Domnul, cel ce S-a născut ca un Prunc în iesle; pe care ÎL prea înăl- 
țăm întru toți vecii. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Pe tinerii cei binecredincioşi, în cuptor, naşterea Născătoarei de Dumnezeu i-a 
mântuit, atunci fiind închipuită, iar acum lucrată; pe toată lumea ridică să-ţi cânte 
ție: pe Domnul lucrurile lăudaţi-L şi-L prea înălțaţi întru toți vecii. 

Cântarea a 9-a 

Irmos: Eva, adică, prin boala... 

Stih: Sfântă cuvioasă Melania, roagă-te lui Dumnezeu pentru noi. 

La înălțimea prea curatei desăvârşiri te-ai suit, fericită Melania şi ai întrecut Cetele 
celor fără de materie, apropiindu-te de dorirea cea adevărată şi acum te veseleşti de 
izvorul bunătăţilor. Pentru aceasta toţi te fericim. 

Stih: Sfântă cuvioasă Melania, roagă-te lui Dumnezeu pentru noi. 

Împreună cu cetele sihaştrilor care au sihăstrit şi şi-au ucis patimile te veseleşti, 
privind fără acoperire la strălucita faţă a lui Dumnezeu, pe care mai înainte o aveai 
prin închipuirile minţii, Sfântă Melania, pururea lăudată. 

Slavă Tatălui şi Fiului şi Sfântului Duh. 

Umblând pe cărarea cea strâmtă, ai ajuns la lățimea cea desfătată a Raiului, unde 
este bucuria celor ce prăznuiesc şi Pomul Vieţii, pretutindeni aducându-ţi aminte 


de noi, care săvârşim sfântă pomenirea ta. 


Şi acum şi pururea şi în vecii vecilor. Amin (a Născătoarei). 

Cel ce cu frică este purtat pe umeri de Heruvimi, acum şade în braţe de Fecioară 
prea curată şi cu scutece este înfăşat Cel ce dezleagă lanţurile răutăţilor noastre şi 
ca un Prunc cu lapte este hrănit, Cel ce hrăneşte toată suflarea. 


Irmosul: Eva, adică, prin boala neascultării a adus blestemul înăuntru; iar tu, 
Fecioară, de Dumnezeu Născătoare, prin Vlăstarul pe care L-ai purtat în pântece ai 
înflorit lumii Binecuvântarea. Pentru aceasta toți te mărim. 


Sedelna, glasul al 4-lea. Podobie: Degrab ne întâmpină pe noi mai înainte până ce 
nu ne robim când vrăjmaşii Te hulesc pe Tine şi ne îngrozesc pe noi, Hristoase, 
Dumnezeul nostru, pierde cu Crucea Ta pe cei ce se luptă cu noi, ca să cunoască 
cât poate credinţa dreptmăritorilor, pentru rugăciunile Născătoarei de Dumnezeu, 
Unule, lubitorule de oameni. 


Împlinind dumnezeieştile porunci, cu dragoste ai împărțit mulțimea aurului tău 
săracilor şi ridicând pe umeri Crucea ta, prea cuvioasă Melania, ai urmat cu 
credință împreună cu soţul tău lui Hristos, Unuia Dumnezeului nostru, care S-a 
Răstignit cu Trupul. 


Sedelna Praznicului Naşterii Domnului, glasul al 4-lea. Podobie: Spăimântatu-s-a 
Iosif, lucru mai presus de fire văzând şi în minte a avut ploaia cea de pe lână, la 
zămislirea ta cea fără de sămânță, de Dumnezeu Născătoare, rugul cel nears în foc, 
toiagul lui Aaron ce a odrăslit şi mărturisind logodnicul şi ocrotitorul tău preoţilor, 
a grăit: Fecioara naşte şi după naştere rămâne iarăşi fecioară. 


Veniţi să vedem, credincioşilor, unde S-a născut Hristos; drept aceea să vedem 
unde merge steaua cu magii, împărații de la Răsărit; acolo îngerii cântă neîncetat; 
păstorii, petrecând noaptea în câmp, cântare vrednică grăiesc: Slavă întru cei de 
sus, Celui ce S-a născut astăzi în peşteră din Fecioară şi de Dumnezeu Născătoarea, 
în Betleemul Iudeii. 

Imnografie 





Troparul Sfintei cuvioase Melania Romana: Întru tine, maică, cu osârdie s-a mân- 
tuit cel după chip; că, luând crucea, ai urmat lui Hristos şi lucrând, ai învăţat să nu 
se uite la trup, căci este trecător; ci să poarte grijă de suflet, de lucrul cel nemuritor. 
Pentru aceasta şi cu îngerii împreună se bucură, prea cuvioasă maică Melania, 
duhul tău. 


Condacul Sfintei cuvioase Melania Romana: Luminându-ţi-se sufletul cu lumi- 
nările Celui ce ne-a strălucit nouă din Fecioară, ai strălucit în fapte bune, ceea ce 
eşti vrednică de laudă. Că împărțind pe pământ avuţia cea stricăcioasă, ai îngră- 
mădit comoară de avuţie cerească şi în sihăstrie ai strălucit lămurit. Pentru aceasta 
cu dragoste te cinstim pe tine, prea cuvioasă Melania. 


Tropar: Râvnind la viaţa îngerească, părăsit-ai alinarea lumii acesteia cu trezvie 
petrecând în înfrânare şi-n adâncă smerenie. De aceea făcutu-te-ai, prea înţeleaptă 
Melania, vas ales şi plin de Duhul Sfânt, care cu daruri te-a împodobit, pe toţi che- 
mându-i spre dumnezeiasca ta râvnă şi călăuzindu-i la Stăpânul şi Mântuitorul 
sufletelor noastre. 


Troparul Sfintelor Melania şi Anisia (30 decembrie), glasul al 4-lea: Păşit-aţi pe 
calea virtuţii până la sfârşit, închinându-vă lui Dumnezeu Cuvântul: în încercări te- 
ai bucurat, Anisia, iar tu, Melania, strălucit-ai cu lumina nepătimirii. Împreună 
strălucind lumii cu razele virtuţii, iar noi acum vă cerem: rugaţi-l pe Hristos Dom- 
nul să ne dăruiască harul Său! 

Condacul Sfintele Melania şi Anisia (glas 3): Ca un opaiţ cu îndoită lumină, lumi- 
naţi Biserica lui Hristos cu tainică strălucire că tu, Anisia, în încercări muceniceşti 
adus-ai rod însutit, iară tu, Melania, cu lumina nevoinţei ai strălucit. Învrednicindu- 
vă de viaţa cea nestricăcioasă a fericiților! 

Vieţile Sfinţilor - Viaţa cuvioasei Maicii noastre Melania Romana 





Nu se făleşte Roma, cetatea cea mare, cea prea strălucită şi mult vitează, nici se 
înalță şi se cinsteşte atâta pentru frumuseţea locului, pentru biruinţele ei, pentru 
vechimea şi pentru alte covârşiri, cât se slăveşte după vrednicie şi după cuviinţă se 
împodobeşte, pentru sfinţii robi ai Stăpânului Hristos, cuvioşii şi mucenicii care, cu 
fapte bune, au petrecut şi s-au luptat bărbăteşte cu vrăjmaşul şi au defăimat 
dezmierdările trupeşti şi toată desfrânarea, făcându-se celor mai de pe urmă pildă 
de petrecere îmbunătăţită. Chiar şi femeile, care sunt firi neputincioase, au săvârşit 
de-a pururea pomenitele nevoinţe vitejeşti şi strălucite biruinţe. 


Dintre acestea una este şi Sfânta Melania, care a odrăslit din părinţi creştini drept- 
credincioşi şi a fost nepoata Sfintei Melania, aceea ce se zicea bătrâna, care a 
cercetat în muntele Nitriei pe mulţi sfinţi părinţi şi multora a slujit din averea sa. În 
sfânta cetate a Ierusalimului, sârguindu-se treizeci şi şapte de ani, ca Avraam, cu 
iubirea de străini, o! cât de mulţi creştini a odihnit, dintre cei care veneau de la 
răsărit şi de la apus, de la miazănoapte şi de la miazăzi! Bisericilor şi mănăstirilor 
le-a făcut mult bine, pe monahi şi monahii le-a îndestulat cu toate cele de trebuinţă, 
închisorile şi temniţele erau pline de facerile ei de bine. În Roma, patria sa, la 
multe femei şi bărbaţi, a fost pricinuitoare de mântuire, povăţuindu-i cu sfatul cel 
folositor, spre calea ce duce la viaţa veşnică. A unei femei ca aceea, plăcută lui 
Dumnezeu, era nepoată această cuvioasă Melania, născută în Roma cea veche, din 

fiul ei, fiind de neam bun şi prea luminat, căci şi moşul şi tatăl ei erau din cei mai 
de frunte şi bogaţi romani. 


Melania, ajungând în vârstă, dorea să-şi păstreze fecioria şi pentru aceasta de multe 
ori supăra pe părinţii ei cu prea multe rugăciuni. Dar, de vreme ce ei nu mai aveau 
alt fiu, ci numai pe ea şi nu aveau pe cine să lase moştenitori ai bogăției lor, de 
aceea, fără voia ei, la paisprezece ani de la naşterea sa, au însoţit-o cu un bărbat, 
deopotrivă cu slava neamului celui bun, cu numele Apelian, care avea şapte- 
sprezece ani de la naştere. 


Săvârşindu-se nunta şi vieţuind ei în însoţire cinstită, Melania nu şi-a schimbat 
gândul, ca măcar dacă nu poate a-şi păzi fecionia, cel puţin să trăiască în curăţie. 
De aceea ruga pe bărbatul său în tot chipul, pentru pizirea curăţiei, adeseori 
ic pinului | şi cu BA ata zicând: e | 





EI nici n-o oprea cu totul de la acest gând al ei şi nici nu voia desăvârşit să o 
libereze, ci zicea către dânsa cu dragoste: "Nu este cu putinţă a fi acum aceasta, 
până ce nu vom vedea din noi moştenitori ai averilor pe care le avem. Pentru că 
nici cu nu mă voi lăsa de scopul tău cel bun - că este cu necuviinţă bărbatului a fi 
întrecut de femeie, în dorinţa cea dumnezeiască şi în faptă cea bună. Să aşteptăm 
până când va da Dumnezeu rod însoțirii noastre şi atunci vom alege viaţa în chipul 
pe care-l vei voi”. 


Melania s-a învoit cu sfatul bărbatului şi le-a dat Dumnezeu rod pântecelui parte 
femeiască, pe care, cum a născut-o, a făgăduit-o lui Dumnezeu pentru păzirea 
fecioriei, plătind datoria cea pentru sine; ca ceea ce pentru sine ea n-a putut păzi, 
fiind dată fără de voie însoţirii, aceea dorea să fie păzită fiica ei. Apoi şi spre altă 
viaţă mai înaltă pregătindu-se, a început mai mult a se deprinde cu înfrânarea şi 
postul, lepădându-se de toată plăcerea trupului, iar haine frumoase şi podoabe 
femeieşti de mult preţ nu voia să poarte şi la baie nu se ducea. Dacă cândva ar fi 
fost silită de bărbatul său sau de părinți să se ducă la baie, apoi nedezgolindu-şi 
trupul îşi spăla numai faţa şi ieşea. Roabelor le poruncea şi le dăruia câte ceva, ca 

să nu spună la nimeni despre aceasta, apoi amintea făgăduinţa bărbatului său, 
zicând: "lată, acum avem moştenitor al averilor noastre. Să petrecem de acum 
singuri, precum mi-ai făgăduit". EI însă n-o asculta. 


Melania, văzând pe soţul ei neînduplecat, a cugetat să fugă pe ascuns într-o latură 
neştiută, lăsând tată, lăsând mamă, bărbat, fiică şi toate bogăţiile. Astfel, era 
cuprinsă de dorirea dumnezeiască şi de dragostea vieţii curate. Și ar fi făcut aceasta 
de nu ar fi fost oprită de sfatul unor oameni cu bună cuviinţă, care îi spuneau aceste 
cuvinte apostoleşti: Celor ce s-au însurat, le poruncesc nu eu, ci Domnul, ca femeia 
să nu se despartă de bărbat. Şi iarăşi: Bine este femeie, de-ţi vei mântui pe bărbatul 
tău. Oprindu-se cu nădejdea mântuirii bărbatului, s-a lăsat de acest gând. 


Socotind, însă, mare greutate să fie robită cu legea însoțirii, Melania purta în taină, 
pe trupul său, o cămaşă de păr aspru, afară de vremea când ştia că are să fie văzută 
de bărbatul său şi în acea vreme o dezbrăca ca să nu se înştiinţeze bărbatul său de o 
viaţă ca aceea. Odată, văzând aceasta sora tatălui său, râdea de acea haină de păr, 
dosădind-o cu defăimări pentru deprinderea ei. Dar Melania a rugat-o cu multe 
lacrimi să nu spună nimănui. 


După o vreme, iar a zămislit în pântece şi se apropia să nască. Sosind pomenirea 
Sfântului mucenic Lavrentie, a petrecut toată noaptea fără somn, în plecarea 
genunchilor şi în citirea de psalmi, nevoindu-se a covârşi durerea cea firească 
dinaintea naşterii. Şi s-a făcut ziuă, dar ea n-a încetat rugăciunea cea cu multă 
osteneală şi se înmulțeau şi durerile naşterii, iar ea petrecea încă în rugăciuni. Apoi 
din osteneala rugăciunii de toată noaptea şi din durerea cea firească a slăbit şi cu 
greu a născut un prunc de parte bărbătească, pe care, botezându-l, îndată s-a dus 
din lumea aceasta către patria cerească. 


După această naştere, fericita Melania a fost cuprinsă de dureri mai grele, încât se 
primejduia de moarte. Bărbatul ei, stând înaintea patului, suferea mult pentru dânsa 
şi cuprins de jale, alergând la biserică, a căzut înaintea lui Dumnezeu cu multă 
tânguire, cerând ajutor din înălțime, iubitei sale soţii. Melania, având vreme cu bun 
prilej ca să aducă pe bărbat la scopul său, a trimis la dânsul, fiind el încă în 
biserică, zicând: » ieşti să _f Oi, Să vânt î [ 







Bărbatul ei, iubind-o foarte mult şi preţuind sănătatea ei mai mult decât pe a sa, s-a 
supus voii ei şi a făcut făgăduinţă, în biserică, înaintea lui Dumnezeu, ca după 
aceea să petreacă împreună cu dânsa în neamestecare trupească. Întorcându-se 

slujitorul şi spunând acea veste Melaniei, îndată s-a bucurat cu duhul şi a început a- 
i fi mai uşor, pentru că durerea trupească s-a depărtat prin bucuria duhovnicească şi 
dreapta Celui Preaînalt, care ducea scopul dorinţei sale la bun sfârşit. 


Sculându-se Melania din patul durerii, nu după multă vreme, i-a murit şi fiica, 
odrasla cea frumoasă a fecioriei, ceea ce fusese făgăduită lui Dumnezeu. Moartea 
aceleia mai mult a deşteptat pe Dpeliani către o pizitea Gil iar mai vârtos iai îi 
>) Melania aceasta: ] 






Astfel Apelian şi Melania, după însoțirea cea trupească a firii, au zămislit viaţa cea 
duhovnicească, mai presus de fire, petrecând în post şi în rugăciune, întru osteneli, 
întru omorârea trupului, unul pe altul îndemnându-se spre fapta bună. Apoi s-au 
sfătuit ca toate averile să le dăruiască lui Hristos, prin mâinile săracilor, iar ei cu 
totul să se lepede de lume şi să se facă monahi. 


Auzind părinţii Melaniei hotărârea lor, îi opreau. De acest lucru Melania şi 
Apelian, mâhnindu-se foarte mult, într-o noapte se sfătuiau între dânşii, cum ar 
putea să se izbăvească de cursele lumii cea cu multe împletituri. Deodată, i-a 
cercetat de sus un dar dumnezeiesc, căci au simţit mare şi bună mireasmă venind 
din cer, pe care nu era cu putinţă nici cu mintea a o ajunge, nici cu limba a o spune 
şi s-au umplut de acea mângâiere duhovnicească, încât au uitat toată mâhnirea lor. 
Apoi au fost cuprinşi de mai mare dorinţă de bunătăţile cele cereşti, iar lumea şi cu 
toate cele ale ei, li s-au făcut urâte. Atunci au vrut să lase toate şi să fugă undeva pe 
ascuns, ca să se facă monahi. Dar rânduiala lui Dumnezeu, altfel de cale le-a 
rânduit pentru lucrul cel dorit, căci, peste puţină vreme, a murit tatăl Melaniei şi 
aşa s-au liberat Apelian şi Melania, pentru a-şi arăta sârguinţele lor. 


Dar, de vreme ce aveau mulțime de averi pe care le făgăduise a le dărui lui Hristos 
prin mână săracilor, nu îndată s-au despărțit de lume şi de patrie. Deci şi-au ales 
petrecere lângă cetatea Romei, într-un sat oarecare, până ce vor împărți toate 
săracilor, vieţuind precum începuseră, păzind curăţenia cu osârdie. 


Când această fericită doime şi-a ales această viaţă străină şi plăcută lui Dumnezeu, 
Apelian avea vârsta de douăzeci şi patru ani, iar Melania împlinea douăzeci. Cu 
adevărat mare minune era, că aflându-se într-acea vârstă, în care tinereţile ard ca în 
cuptorul Babilonului, cu focul patimilor trupeşti, această sfântă doime, avându-și 
viaţa împreună mai presus de fire, petreceau ca tinerii nearşi în cuptor şi aceasta se 
săvârşea prin voinţa fericitei Melania. Căci aceasta ca o înţeleaptă roabă a lui 

Dumnezeu şi pe sine se păzea cu dinadinsul şi pe bărbat îl ținea în deşteptare încât 
ea se făcuse bărbatului ei învățătoare, povăţuitoare şi pe calea Domnului înainte 
conducătoare. 


Ducând o viaţă ca aceasta minunată, îşi vindeau averile şi le împărțeau fără cruţare 
celor ce le trebuiau. Iar diavolul urâtor de fapte plăcute lui Hristos s-a pornit asupra 
lor cu răutate şi a îndemnat pe un frate al lui Apelian, cu numele Sevir, care întru 
nimic socotindu-i le răpea averile, apoi văzând că nu i se împotrivesc lui şi nu ţin 
seamă de averile cele luate, a început şi mai mult a se întinde, făcându-se stăpân pe 
toate. Ei întru nerăutate răbdau, încredințându-se lui Dumnezeu şi numai de aceasta 
le era mâhnire, că cele dăruite lui Hristos intră în mâinile omului zavistnic şi apoi 
mai puţin se dă la săraci, fund jefuită partea lor. 


Domnul, Cel ce apără pe robii Săi şi-i scoate de la cei ce îi asupresc, a luminat pe 
binecredincioasa împărăteasă Verina. Aceasta auzind despre viaţa lor cea plăcută 
lui Dumnezeu, avea mare dorinţă să-i vadă şi de aceea, de multe ori, a trimis către 
Melania rugăciune să vină la palat să se întâlnească cu dânsa. Ca să nu se arate 
măreaţă că nu primeşte să se întâlnească cu împărăteasa, Melania a luat şi pe 
Apelian şi s-au dus amândoi. Era atunci legea pusă ca să nu îndrăznească nici o 
femeie a intra în casele împărăteşti cu capul acoperit. Însă ea, defăimând legea cea 
politicească, iar porunca fericitului apostol Pavel, fără nici o schimbare păzind-o, 
nici capul nu şi-a descoperit, nici rasa cea săracă cu care era îmbrăcată nu şi-a 
schimbat; ci aşa fiind îmbrăcată a mers la casele împărăteşti, neţinând seama de 
lucrurile cele de mult preţ care erau acolo. 


Mergând amândoi acolo, unde şedea împărăteasa, s-au închinat ei, după cum se 
cădea. Împărăteasa, văzând atita smerenie, s-a sculat din scaunul său pentru evlavie 
şi i-a chemat lângă ea. Apoi i-a cinstit foarte mult şi se miră de îmbrăcămintea lor 
cea simplă şi de atâta smerenie. Îmbrăţişând-o pe Melania, i-a zis: "Fericită eşti tu 
că ţi-ai ales o viaţă ca aceasta" şi i-a făgăduit că se va răzbuna pe Sevir îndată. lar 
ei au rugat-o ca să nu facă izbânda, ci numai să-l sfătuiască a nu mai fi vrăjmaş, 
căci ziceau: "mai bine este să fim asupriţi, decât să asuprim pe cineva; pentru că 
celui lovit peste obraz i se porunceşte în dumnezeiasca Scriptură să întoarcă şi 
cealaltă parte a obrazului. Deci mulţumim ţie, o! stăpână, pentru apărarea cea cu 
milostivire, iar izbândă asupra lui Sevir nu vrem, ci mai bine vrem ca să nu 
pătimească ceva pentru noi, căci destul este nouă de va înceta de acum a mai face 
Tău şi a mai lua cele ce sunt, nu ale noastre, ci ale lui Hristos, ale săracilor, ale 
văduvelor şi ale scăpătaţilor. Apoi au rugat pe împărăteasă ca să-i lase liberi şi fără 
împiedicare a-şi vinde averile cele mai mari, adică cetăţi, sate, nu numai în Italia şi 
în ţinutul Romei, ci şi în Sicilia, în Spania, în Galia şi în Britania. 

Atâta bogăţie a moştenit de la părinţi Melania, încât după împărat nu mai era 
nimeni ca dânşii. Şi s-a dat lui Apelian şi Melaniei această voie, ca fără piedici să- 
şi vândă averile lor, care erau pretutindeni, precum vor voi. Atunci a vrut Melania 
să dea sorei împăratului unele daruri de mult preţ, dar aceea n-a voit să primească 
nimic, socotind prin aceasta, că se face fur de cele sfinte, adică a primi ceva din 
lucrurile lui Hristos. După aceea i-a liberat din palatul împărătesc, întru a lor 
petrecere, cu multă cinstire. 


De aici se vede că bogăţia lor era foarte mare, căci casele pe care le aveau în 
Roma, nimeni nu putea să le cumpere cu adevăratul preţ. Mai pe urmă, arzându-se 
de barbari, s-au vândut cu mai mic preţ, iar banii s-au dat la săraci. Cu neîndoire 
este a zice că această cinstită doime, mai mare bunăvoire au arătat către 
Dumnezeu, decât lov, pentru că acela fără voie pierzându-și bogăţia sa, mulțumea 
lui Dumnezeu, iar aceştia de bunăvoie s-au lipsit de bogății şi au ajutat săracilor. 
La început viaţa aceasta se părea îngreuiată şi nu atât de lesnicioasă, dar mai pe 
urmă s-a arătat uşoară şi plină de mireasmă duhovnicească, pentru că jugul lui 
Hristos este bun şi sarcina uşoară. Diavolul, urâtorul binelui şi al desăvârşirii, 
ispitind, se lupta a-i împiedica pe dânşii de la lepădarea de averi, prin iubirea de 
aur, căci, aducându-se în casa lor mulțime de aur de la satele ce se vânduseră, 
prinseseră oarecare dragoste de aur. Dar Melania, simțind pe vicleanul, îndată a 
zdrobit capul lui, socotind aurul ca tina şi împărţindu-l la săraci. 


Odată spunea fericita despre dânsa aceasta: 





Din averile ce aveau în Italia, ca nişte râuri mari curgeau îndurările lor prin toată 
lumea, până la marginile pământului. Pentru că trimeteau multă milostivire prin 
toată lumea, în Mesopotamia, Fenicia, Siria, Egipt, Palestina, tuturor bisericilor şi 
mănăstirilor de bărbaţi şi de femei, în casele cele primitoare de străini, la bolniţe, 
săraci, văduve şi la cei ce erau prin închisori, prin temnițe şi pentru răscumpărarea 
celor ce erau în robie. Astfel, se umpleau din mâinile lor, cele cu îndurare, Apusul 
şi Răsăritul. Apoi se grăieşte despre dânşii că au cumpărat oarecare ostroave întregi 

la locuri paşnice şi zidind mănăstiri în acele locuri, le dăruiau spre hrana rânduielii 
celei duhovniceşti. lar Sfintele biserici de pretutindeni le împodobeau cu aur şi 
argint, cu veşminte preoţeşti, cusute cu fir şi cu toate felurile de bogății. 


Apoi, lăsând în Italia foarte puţine averi nevândute au luat cu ei şi pe mama 
Melaniei, fiind încă în viaţă şi s-au suit în corabie, plecând în Sicilia; pe de o parte 
ca să-şi vândă averile ce le aveau acolo, iar pe de alta ca să cerceteze pe fericitul 
episcop Pavlan, părintele lor cel duhovnicesc. lar după plecarea lor din Roma, 
peste puţin timp năvălind barbarii, toate cele ce erau împrejurul cetăţii şi în tot 
pământul Italiei le-au pustiit cu foc de sabie; deci bine au făcut sfinții că au vândut 
averile mai înainte de acea vreme, Dumnezeu rânduind aşa. Căci ceea ce era să se 
piardă în zadar fără nici o răsplătire de la Dumnezeu, aceea s-a făcut lor spre plată 
însutită, întru viaţa cea veşnică. Şi încă şi-au păzit întreagă vremelnica lor sănătate, 
ieşind din Italia, ca Lot din Sodoma, mai înainte de acea cumplită năvălire şi 
prădare de barbari. 


Deci mergând în Sicilia şi mângâindu-se de vederea Sfântului Pavlin, apoi bine 
rânduind averea ce aveau acolo au plecat în Libia şi Cartagina; şi mergând ei pe 
mare s-a ridicat un vifor cumplit şi învăluire mare, care ţinu multe zile, încât şi apa 
de băut se sfârşise în corabie, iar corăbierii şi o mulțime de slugi răbdau de sete. 
Deci cunoscând Melania că scopul călătoriei lor în Libia nu este după voia lui 
Dumnezeu a poruncit ca să întoarcă velele după vânt, punându-și nădejdea în 
Dumnezeu, ca unde va voi El acolo să se îndrepteze corabia. 


Fiind duşi cu vânt grabnic, au sosit pe un ostrov, pe care cu puţin mai înainte de 
venirea lor, năvălind barbarii fără de veste îl robiseră, ducând cu dânşii o mulțime 
de bărbaţi, femei şi copii; şi au trimis răspuns la locuitorii acelui ostrov dacă vor 
să-şi răscumpere robii, iar de nu, pe toţi îi vor tăia cu sabia şi s-a pricinuit 
poporului plângere îndoită, pe de o parte că atâtea suflete ale rudeniilor lor erau 
duse în robie, iar pe de alta că au să moară de sabie şi n-au nici o nădejde de 
izbăvire; pentru că puţini aveau cu ce să-i răscumpere pe ai lor, fiind săraci. Deci 
auzind episcopul ostrovului aceluia despre venirea la dânşii a corăbiei de la Roma, 
a venit ca să ceară milostenie pentru răscumpărarea robilor şi a dobândit mai mult 
decât nădăjduia. Pentru că Melania cu bărbatul său, milostivindu-se spre dânşii, le- 
au dat atâta aur, cât le era de ajuns spre răscumpărarea tuturor robilor. 


Plecând de la ostrovul acela, cu vânt lin care le sufla într-ajutor, degrabă au ajuns 
în Cartagina. Acolo, ieşind din corabie, săvârşeau lucrul cel obişnuit, adică lucrul 
milosteniei, bine făcând bisericilor, mănăstirilor şi săracilor şi bucurând pe cei 
bolnavi; iar cetatea în care au petrecut vreme îndelungată se numea Tagasta. În 

acea cetate era un preot oarecare, cu numele Alipie, bărbat bun şi dascăl 
îndemânatic spre a învăţa pe cei ce-l ascultau. Pe acesta, iubindu-l ei foarte mult, i- 
au împodobit biserica cu multe podoabe şi multe sate au cumpărat pentru acea 
biserică. Încă şi două mănăstiri au zidit acolo, una bărbătească - şi una femeiască. 
Cea bărbătească pentru optzeci de monahi, iar cealaltă femeiască pentru o sută 
treizeci de monahii şi cu tot felul de lucruri de trebuinţă şi de averi; apoi se 
îndeletnicea Sfânta Melania la mai mari postiri şi înfrânare, căci la început mânca 
odată în zi, la apusul soarelui, hrană puţină, vârtoasă şi uscată, după aceea a doua zi 
gustând numai, apoi într-a treia zi, cum şi toată săptămâna o petrecea fără hrană, 
afară de sâmbăta şi Duminica. 


Lucrul mâinilor ei era de a scrie, căci scria foarte frumos şi iute, încât nu scria 
altcineva mai bine decât dânsa, iar cărțile pe care le scria, fiind foarte bune, 
poruncea ca să se vândă şi preţul lor le da săracilor, căci era din agoniseala 
mâinilor ei. 


La citirea dumnezeieştilor Scripturi foarte mult se nevoia, căci, atunci când ostenea 
lucrul mâinilor ei sau cu scrisul, se îndeletnicea cu citirea; apoi dacă slăbeau ochii 
din citire multă, auzul ei îi ajuta să asculte ceea ce se citea de alţii, iar dânsa 
asculta. Obiceiul ei era ca de trei ori într-un an să citească Testamentul cel Vechi şi 
cel Nou; iar cuvintele ce se află într-însele mai minunate, pe acelea întărindu-le cu 
ținere de minte, de-a pururea le avea pe buzele sale. Somnul ei era abia două 
ceasuri pe noapte şi acela nu pe pat, ci pe pământ, pe un sac din păr. Şi zicea că 
totdeauna se cuvine a fi treaz, pentru că nu ştia în ce ceas va veni tâlharul şi într- 
acest fel de trezire a vieţii deprindea şi pe fecioarele sale care-i slujeau; apoi pe 
mulți tineri i-a înduplecat pentru păzirea fecioriei şi a curăţeniei şi multe suflete din 
cei necredincioşi a dobândit şi le-a adus către Dumnezeu. 


Vieţuind în Cartagina şapte ani, a voit să vadă sfintele locuri de la Ierusalim. Deci, 
suindu-se într-o corabie cu maica sa şi cu Apelian, care-i era mai înainte bărbat 
după trup, iar acum frate duhovnic şi împreună postnic, fiind duşi de un vânt bun, 
au sosit în Alexandria şi au sărutat pe Sfântul Chiril, arhiepiscopul Alexandriei, 
cum şi pe un alt bărbat mai înainte-văzător, cu numele de Teodor. Şi mult 
folosindu-se din cuvintele lor, iarăşi au plecat în călătorie pe mare şi au ajuns la 
sfânta cetate a Ierusalimului, unde cu multă umilinţă şi cu nespusă bucurie a inimii 
înconjurau sfintele locuri, pe care Domnul nostru şi prea curata Maica lui 
Dumnezeu le-au sfințit cu prea sfintele lor picioare. Iar la Mormântul Domnului, 
fericita Melania de cu seară se închidea în toate nopțile la rugăciune. Acolo, cât de 
fierbinţi rugăciuni înălța ea către Dumnezeu, plângând şi căzând la Mormântul 

Domnului şi sărutându-l. Zăbovind ei în Ierusalim, rămăşiţa averii lor din Italia s-a 
vândut de un prieten credincios al lor şi preţul li s-a trimis acolo la Ierusalim. 


Au voit a merge şi la Egipt ca să cerceteze şi să vadă acolo pe părinții pustiei, şi să 
le slujească cu averile lor. Deci pe maica sa, care era foarte bătrână şi ostenită, au 
lăsat-o în sfânta cetate ca să zidească o casă de locuinţă, lingă muntele Eleonului; 
iar el singuri au pornit în cale. Ajungând în Egipt umblau cercetând pe părinții cei 
din pustie şi mult folos îşi adunau sufletelor lor din vorbirea lor cea insuflată de 
Dumnezeu; multe îndurări încă au arătat şi acolo celor ce le trebuiau. În Egipt au 
aflat pe mulți din părinți care n-au vrut să primească milostenia ce li se da lor, 
fugind de aur ca de mușcătura de şarpe. 


Dintre ei era unul cu numele Ifestion, către care venind ei şi mult rugându-l să 
primească şi de la dânşii câţiva galbeni, n-a vrut să-i primească. Fericita Melania 
înconjurând chilia lui şi luând seama averii lui celei pustniceşti, nimic n-a aflat 
decât numai o rogojină, un vas cu apă, puţină pâine uscată şi o coşnicioară, în care 
era sare; deci a pus în taină galbenii în coşniţa aceea, în care era sare. Ducându-se 
ei de la dânsul, nu s-a tăinuit lucrul acesta bătrânului; pentru că îndată, aflând aurul 
ascuns în coşniţa cu sare, a alergat în urma lor, cu glas mare zicând ca să stea puţin 
şi să aştepte; iar ei stând, bătrânul a arătat aurul, ţinându-l în mâini şi zicea: "Nu-mi 
este de trebuinţă acest aur, pentru că nu ştiu ce să fac cu el şi pe ce să-l cheltuiesc, 
luaţi al vostru iarăşi". ar ei ziceau: "Dacă nu-ţi trebuie ție, apoi îl vei da altora". lar 
bătrânul a răspuns: "Ce trebuie acesta aici şi la ce bun? Căci locul este pustiu, 
precum vedeţi”. lar ei nevrând să ia de la bătrân aurul înapoi, bătrânul l-a aruncat 
în râu şi s-a întors la chilia sa. 


De acolo iarăşi au venit în Alexandria, apoi în Nitria, pretutindeni înconjurând 
locaşurile cele pustniceşti, ca nişte albine zburând pe diferite flori, adunând 
dulceaţa mierii. Apoi s-au întors la Ierusalim, plini de bunătăţi duhovniceşti, 
adunate din vorbirea cu sfinţii părinți pustnici şi au aflat precum au voit casa cea 
făcută de maica lor lângă Eleon şi s-au sălăşluit acolo. Melania s-a închis într-o 
căscioară strâmtă, punându-și hotar ca nici ea să nu vadă pe cineva şi nici altcineva 
pe ea; numai odată pe săptămână era cercetată de maica sa şi de Apelian, fratele 
său cel duhovnicesc; şi a petrecut într-acea închisoare paisprezece ani. Apoi maica 
ei fiind plină de fapte bune şi de nădejde s-a mutat către Domnul. 


Deci Melania făcând slujba cea datorită moartei, iarăşi s-a închis într-o căscioară şi 
mai strâmtă şi mai întunecată şi a petrecut un an. După aceasta, străbătând vestea 
pretutindeni despre dânsa şi mulţi venind la dânsa pentru folos, a ieşit din acea 
închisoare, spre mântuirea altora; apoi a făcut o mănăstire şi a adunat nouăzeci şi 

mai bine de fecioare; încât multe şi din cele păcătoase au alergat la dânsa şi 
povăţuindu-se în calea pocăinţei printr-însa vieţuiau cu plăcere de Dumnezeu. Apoi 
a aşezat în mănăstirea aceea egumenie, iar ea slujea tuturor ca o roabă şi ca o maică 
se îngrijea pentru toate; ea învăţa pe surori tot felul de fapte bune, mai întâi curăția, 
apoi dragostea, fără de care nici o faptă bună nu se poate săvârşi; după acestea 
smerenia şi ascultarea, răbdarea şi nerăutatea. 


Apoi le spunea lor şi această poveste; A venit odată un tânăr la un stareţ mare 
vrând ca să se facă ucenic, iar stareţul, arătându-i la început în ce chip se cuvine a 
fi ucenic, i-a poruncit să ia un toiag şi să bată un butuc care era dinaintea uşii, cu 
lovituri mari, călcându-l cu picioarele. 


Iar ucenicul ascultând pe starețul, a bătut lemnul cel neînsufleţit cât a putut şi apoi 
starețul l-a întrebat: "Impotrivitu-s-a ţie butucul, ori s-a supărat? A fugit din locul 
său Sau a venit asupra ta?" 


Ucenicul a răspuns: "Ba nu”. 


Starețul i-a zis: "Deci bate-l mai tare şi adaugă şi cuvinte mai aspre, dosădeşte-l, 
ocărăşte-l, necinsteşte-l, defaimă-l şi cu totul grăieşte-l de rău”. 


Făcând aceasta tânărul, l-a întrebat bătrânul: "S-a mâniat asupra ta butucul cel 
Ocărit? A grăit ceva împotrivă? Sau a cârtit sau a ocărât împotrivă”. 


Răspuns-a tânărul: "Ba nu, părinte, căci cum putea să răspundă ceva sau să se 
mânie, lemnul cel neînsufleţit?" 


Iar stareţul a zis: "Dacă poţi să fii ca acel butuc, nemâniindu-te asupra celor ce te- 
ar fi bătut, nefugind de răni, negrăind împotriva celor ce ţi s-au poruncit, nici, 
fiind ocărit, să ocărăşti împotrivă, ci totdeauna să petreci ca lemnul, neclintit de 
nici un fel de supărare, atunci vino şi te fă ucenic; iar de nu, apoi nu te apropia 
nici de uşile noastre”. 


Cu acest fel de povestiri, fericita, învățând pe surori răbdarea şi bunătatea, le era 
foarte mult de folos. Încă şi biserică foarte frumoasă a făcut în acea mănăstire şi s-a 
sârguit a fi sfinţită cu sfintele moaşte ale Sfântului prooroc Zaharia, ale Sfântului 
întâiului mucenic Ştefan şi ale celor patruzeci de mucenici. 


După aceea fratele ei cel duhovnicesc, care mai întâi i-a fost soţ după trup, fericitul 
Apelian, bineplăcând Domnului în viaţa cea monahicească s-a dus către Dumne- 

zeu. lar Melania făcându-i cele ce se cuveneau cinstitei lui îngropări se pregătea 
către ieşirea din viață, așteptând să moară degrabă; dar rânduiala Celui Prea Înalt a 
îndelungat viaţa ei spre mântuirea altora. A mai zidit după moartea celui ce-i 
fusese bărbat şi altă mănăstire pentru bărbaţi şi a cheltuit toată averea sa până la 
sfârşit, dându-le toate spre slava lui Dumnezeu, încât a rămas săracă cu trupul, ceea 
ce cu duhul de mult avea sărăcia. 


În acea vreme i s-a adus o scrisoare de la Constantinopol, de la un unchi al ei, cu 
numele Volusian Romanul. Acest Volusian era în acea vreme antipat al cetății 
Roma şi a venit din Roma fund trimis în Vizantia la împărat, dorind foarte mult să 
vadă pe nepoata sa, cuvioasa Melania. Pentru aceea a trimis la Ierusalim, rugând-o 
să vină în Vizantia, să se vadă. Dar Melania n-a vrut mai întâi să se ducă la dânsul, 
căci se temea ca nu cumva să fie neplăcută lui Dumnezeu călătoria ei - căci acela 
era încă în păgânătatea elinească; dar apoi, după sfatul părinților duhovniceşti, s-a 
dus, fiind îndemnată de nădejdea întoarcerii lui către Dumnezeu. 


Ducându-se ea pe uscat, oriunde i se întâmpla să intre în cetate, i se dădea de către 
toți mare cinste, pentru că Dumnezeu proslăvea pe aceea care-L slăvea. Şi o 
întâmpinau arhierei, preoți şi cei mai mari ai cetăţii, popoarele şi egumenii 
mănăstirilor, primind-o cu mare dragoste, ca pe aceea care ar fi venit din ceruri; 
pentru că în toată lumea strălucea lumina faptelor ei bune şi a vieţii ei sfinte. Deci 
cetele celor sfinţiți şi ale celor simpli, întâmpinând-o şi petrecând-o departe, îi 
făceau mare cinste. Apoi ajungând în Constantinopol, aşijderea a fost cinstită de 
împăratul Teodosie cel tânăr şi de împărăteasa Evdochia, cum şi de Sfântul patriarh 
Proclu, dar a găsit bolnav pe unchiul său Volusian, care văzând-o s-a minunat 
foarte mult de îmbrăcămintea ei monahicească şi de chinuirea trupului, căci faţa ei 
se uscase de multă postire şi osteneală, iar frumuseţea ei de mult se veştejise; apoi 
a strigat: "O, Melanio, iubita mea nepoată, cum te ştiam şi cum te-ai făcut fără 
chip, tu care mai înainte erai prea frumoasă". 


Dar ce trebuinţă este de multă povestire? Căci cuvioasa Melania pe de o parte prin 
sine, iar pe de alta prin sfinţitul Proclu şi mai vârtos prin vorba cea de Dumnezeu 
insuflată şi cu sfaturi folositoare a făcut aceasta, că unchiul său degrabă s-a lepădat 
de păgânătatea elinească şi s-a botezat, învrednicindu-se dumnezeieştilor Taine; 
apoi peste puţine zile şi-a dat sufletul său în mâinile lui Dumnezeu şi a fost 
îngropat cu mâinile ei. Şi petrecând acolo vreme îndelungată, a mai întors la 
dreapta credinţă pe mulţi din eresul lui Nestorie, care pe atunci tulbura biserica; iar 
pe cei drepteredincioşi i-a sfătuit să nu se lase înşelați. Deci prin darul lui 
Dumnezeu avea atâta înţelepciune, încât nimic nu puteau spori împotriva ei 
vorbele cele întunecate ale sofiştilor şi cele cu multe împletituri ale nestorienilor; 

căci de dimineaţa până seara întrebând-o de dreapta credinţă, prea înţeleapta dădea 
astfel de răspunsuri încât tot Constantinopolul se minuna de înţelepciunea ei; 
fiindcă cuvioasa era foarte învățată în Scriptură, căci toată vremea vieţii sale o 
întrebuinţase în citirea dumnezeieştilor Scripturi şi se umpluse de darul Duhului 
Sfânt. 


După aceasta fericita s-a întors iarăşi la Ierusalim şi apropiindu-se de sfârşitul său, 
se pregătea către ieşirea din viaţa aceasta. 


Primise şi darul tămăduirilor de boli, dintre care să spunem puţine, pentru 
adeverirea darului lui Dumnezeu, care locuia într-însa: 


Împărăteasa Evdochia, numind pe cuvioasa maică duhovnicească, a venit la 
Ierusalim, pe de o parte ca să se închine sfintelor locuri, iar pe de alta ca să 
cerceteze pe cuvioasa Melania. Această împărăteasă din întâmplare şi-a scrintit un 
picior de la încheietură şi o durea foarte rău, încât nici a păşi nu era cu putinţă; dar 
numai că s-a atins de el maica Melania şi îndată s-a făcut sănătoasă. 


SR o 2 


O femeie oarecare tânără era muncită de diavol şi-i închisese gura încât nu putea să 
o deschidă cât de puţin măcar, nici să răspundă vreun cuvânt şi nici hrană să guste, 
iar din lipsă îndelungată de mâncare, mai mult decât din muncire diavolească, era 
să moară; pe acea femeie a tămăduit-o cuvioasa Melania cu rugăciunea şi cu 
ungerea de untdelemn sfinţit, căci a ieşit dintr-însa diavolul şi s-a deschis gura, 
spre mulțumirea şi slava lui Dumnezeu; apoi mâncând bucate s-a făcut sănătoasă. 


toti 
Altă femeie, având prunc în pântece, se apropiase timpul să nască şi nu putea 
pentru că murise pruncul în pântecele ei şi ea era cuprinsă de mari dureri, încât se 
apropiase de moarte. Deci acestei femei i-au ajutat rugăciunile Sfintei Melania şi 
numai cât a pus brâul cuvioasei pe pântecele bolnavei, îndată a scăpat de sarcină, 
căci a ieşit dintr-însa pruncul cel mort şi s-a făcut sănătoasă şi a început a grăi. 


Cuvioasa văzând mai înainte ducerea ei către Dumnezeu a înconjurat toate sfintele 
locuri din lerusalim şi cele dimprejur, din Betleem şi Galilea. Apoi, sosind 
praznicul Naşterii Domnului nostru lisus Hristos, a fost la privegherea de toată 
noaptea, în peştera unde s-a născut Domnul şi acolo i-a spus unei surori care îi era 
rudenie şi petrecea lângă dânsa, fiind nedespărţite, că acum săvârşeşte praznicul cel 
mai de pe urmă al Naşterii Domnului şi a plâns rudenia ei foarte mult. Apoi în ziua 
Sfântului mucenic Ştefan a fost în biserica lui la cântarea de toată noaptea. În acea 

zi, citind surorilor pătimirea sfântului mucenic, a adus şi către dânsele acestea, 
zicând că acum le-a făcut citirea cea din urmă; deci s-a făcut plângere mare între 
surori pentru dânsa, căci au priceput că acum are să se ducă dintre ele. lar ea cu 
cuvinte de Dumnezeu insuflate, precum îi era obiceiul, le mângâia mult, învăţându- 
le din belşug spre fapta bună. 


Apoi a intrat în biserică şi s-a rugat, zicând: * 





Astfel, rugându-se şi nesfârşind rugăciunea, a început a boli cu trupul. Dar deşi era 
foarte slabă din pricina durerilor, însă nu înceta a merge la cântarea cea obişnuită a 
bisericii şi multe învățături dând surorilor de dimineaţa până seara. Apoi s-a 
împărtăşit cu preacuratele şi de viață făcătoare Taine, din mâinile episcopului 
Elevteropoliei, care venise cu clerul lui spre cercetarea ei. Apoi pe rudenia sa, care 
amar se tânguia după dânsa şi pe celelalte surori mângâindu-le cu cuvinte şi dând 
tuturor sărutarea cea mai de pe urmă a zis cuvântul acesta: 


Cu acest cuvânt şi-a dat duhul în mâinile lui Dumnezeu, culcându-se pe pat şi 
mâinile precum se cădea, singură punându-le pe piept în semnul Crucii şi ochii 
bine închizându-i, în ziua de treizeci şi unu a lunii decembrie. 


Apoi s-au adunat la îngroparea ei toți monahii, toate monahiile din toate 
mănăstirile care erau împrejurul sfintei cetăți şi făcând toată noaptea cântări de 
psalmi, au îngropat-o cu cinste. lar sfântul ei suflet s-a sălăşuit în curțile Domnului 
său, pe care L-a iubit şi Căruia i-a slujit cu osârdie în toate zilele vieţii sale, de a 
Cărui răsplată fiind vrednică, împreună cu toţi sfinţii roagă acolo pentru noi 
păcătoşii pe Tatăl şi pe Fiul şi pe Sfântul Duh, un Dumnezeu în Treime, Căruia se 
cuvine slava în veci. Amin. 

Sfânta Melania Romana - drumul spre sfinţenie 


DOXOLOGIA 





Sfânta cuvioasă Melania L-a iubit atât de mult pe Dumnezeu, încât a reuşit, cu 
rugăciunile ei, să îşi convingă soţul să ducă împreună o viaţă sfântă, întorcându-i şi 
pe alţii la dreapta credinţă şi miluindu-i pe cei săraci. Căsătorită fără voia ei, încă 
din adolescenţă, sfânta a fost întristată de faptul că nu şi-a putut păstra fecioria, aşa 
că îl ruga pe soţul ei să păstreze de acum înainte curăţia, măcar. Dar el îi spunea că 
va face acest lucru după ce vor avea prunci. 


Dând naştere unei fete şi unui băiat şi aceştia amândoi fiind luaţi de Dumnezeu, iar 
Melania fiind foarte bolnavă, a înţeles Apelian, soțul ei, că venise vremea să o 
asculte. Hotărând amândoi să se călugărească, au început să își vândă averea, ei 
fiind cei mai îndestulați, după împărat. Din aurul obținut au trimis în toată lumea 
celor care aveau nevoie, au zidit biserici şi mănăstiri și, fiind duşi de către corabie 
într-un ostrov oarecare, au răscumpărat pe cei care fuseseră luaţi în robie de acolo. 


Mergând apoi la Ierusalim împreună cu mama Melaniei, s-au nevoit într-o casă, 
fericita locuind acolo ca într-o închisoare. Era vizitată doar o dată pe săptămâna de 
către mama ei şi de către soţul care acum îi era ca un frate, dormea doar două ore 
pe noapte și postea aproape toată săptămâna. 


După moartea mamei ei, Melania a ieșit din casa aceea și, zidind o mănăstire, a 
povăţuit peste 90 de maici, iar odată cu moartea lui Apelian, aştepta şi ea clipa în 
care se va duce către Dumnezeu. Ştia că șederea ei pe pământ fusese prelungită 
spre folosul altora, având şi darul vindecărilor şi al izgonirii duhurilor rele. 

Cunoscând de mai înainte că a venit vremea plecării la cele veşnice și fiind 
cuprinsă de boală, s-a întins pe pat şi şi-a pus mâinele în semnul Sfintei Cruci, 
spunând: „Precum a voit Domnul, aşa s-a făcut”, urcând sufletul ei la Domnul pe 
care Îl alesese încă din copilărie. 


Toţi călugării din jurul Sfintei Cetăți s-au adunat la înmormântarea ei, cântându-i 
toată noaptea psalmi şi cinstind-o pentru viaţa îngerească pe care o dusese. 

Sinaxar - Pomenirea cuvioasei maicii noastre Melania Romana 





In această lună (decembrie), în ziua a treizeci şi una, pomenirea cuvioasei maicii 
noastre Melania Romana. 


Cuvioasa maica noastră Melania a trăit pe vremea împăratului Honoriu. Era de 
neam cinstit şi strălucit, întâiul în senatul roman. 


Sfânta iubea din toată inima pe Domnul şi dorea să trăiască în feciorie. Dar părinţii 
ei au măritat-o, împotriva ei şi a avut doi copii. Murindu-i părinţii şi copiii, a 
părăsit cetatea şi s-a mutat în afara zidurilor cetăţii. Acolo trăia în schimnicie, 
vindeca pe bolnavi, primea pe străini, cerceta pe cei din închisori şi pe cei 
surghiuniți. Apoi a vândut averea ei cea mare. A luat pe ea 120.000 de galbeni şi 1- 
a dat la mănăstiri şi la biserici. 


La început mânca o dată la două zile, apoi o dată la cinci zile, sâmbăta şi duminica. 
Avea scriere foarte frumoasă şi împodobită. În urmă a plecat în Africa, unde a stat 
şapte ani. După ce a împărţit averea ei şi acolo, s-a dus în Alexandria. Din 
Alexandria s-a dus la Ierusalim şi a trăit într-o chilie. A strâns în jurul ei 90 de 
fecioare şi le ţinea pe cheltuiala ei cu tot ce le trebuia. 

Îmbolnăvindu-se foarte greu de durere de coaste, a chemat pe Teofil episcopul 
Elefterupolei. S-a împărtăşit cu Sfintele Taine, şi-a luat rămas bun de la surorile ei 
şi a rostit aceste ultime cuvinte: "Aşa s-a făcut, precum a hotărât Dumnezeu!" şi 
îndată şi-a dat Domnului duhul ei. 

Sinaxar - Odovania praznicului Naşterii Domnului; Sfânta cuvioasă Melania 
Romana 





Cuvioasa maica noastră Melania a trăit pe vremea împăratului Honoriu. Era de 
neam cinstit şi strălucit, întâiul în senatul roman. Sfânta iubea din toată inima pe 
Domnul şi dorea să trăiască în feciorie. Dar părinţii ei au măritat-o, împotriva ei, şi 
a avut doi copii. Murindu-i părinţii şi copiii, a părăsit cetatea şi s-a mutat în afara 
zidurilor cetăţii. Acolo trăia în schimnicie, vindeca pe bolnavi, primea pe străini, 
cerceta pe cei din închisori şi pe cei surghiuniți. Apoi a vândut averea ei cea mare. 
A luat pe ea 120.000 de galbeni şi i-a dat la mănăstiri şi la biserici. 


La început mânca o dată la două zile, apoi o dată la cinci zile, sâmbăta şi duminica. 
Avea scriere foarte frumoasă şi împodobită. 


În urmă a plecat în Africa, unde a stat şapte ani. După ce a împărţit averea ei şi 
acolo, s-a dus în Alexandria. Din Alexandria s-a dus la Ierusalim şi a trăit într-o 
chilie. 


A strâns în jurul ei 90 de fecioare şi le ţinea pe cheltuiala ei cu tot ce le trebuia. 
Îmbolnăvindu-se foarte greu de durere de coaste, a chemat pe Teofil episcopul 
Elefterupolei. S-a împărtăşit cu Sfintele Taine, şi-a luat rămas bun de la surorile ei 
şi a rostit aceste ultime cuvinte: „Aşa s-a făcut, precum a hotărât Dumnezeu!”; şi 
îndată şi-a dat Domnului duhul ei. 

Iulian Dumitraşcu - Calendar Ortodox - Odovania praznicului Nașterii 
Domnului; Sfânta cuvioasă Melania Romana; Sfântul mucenic Hermes 
(Slujba în noaptea trecerii dintre ani) 





Sfânta cuvioasă Melania Romana ( 439) - Provenea dintr-o familie bogată, 
părinți ei fiind Publicola şi Albina. Astfel, părinţii Melaniei dorind nepoți care să 
le moștenească averea, au căsătorit-o pe Melania de la vârsta de 14 ani cu tânărul 
Apelian, fiul prefectului Romei, în vârstă de 17 ani. Deşi, Apelian şi Melania au 
fost binecuvântaţi cu doi copii nu s-au putut bucura de ei deoarece au murit rând pe 
rând. 


Melania credea că moartea copiilor este pedeapsă de la Dumnezeu pentru că nu a 
urmat pilda bunicii care îmbrăţișase viața monahală. După moartea tatălui ei, 
Melania a renunţat la averile materiale împărțind săracilor şi ajutând bisericile şi 
mănăstirile din Cartagina. După o călătorie în Egipt, Melania, Apelian şi Albina s- 
au oprit în lerusalim unde s-au călugărit cu toții. 


Au mai zidit o biserică în care au adus moaștele proorocului Zaharia şi o mănăstire 
de maici în care Melania a fost stareță. 


Bătrâna Albina a zidit o casă lângă muntele Eleonului, care după moartea ei a fost 
transformată în mănăstire. La 14 ani după așezarea lor în Ierusalim, bătrâna Albina 
a murit, iar mai târziu și Apelian. 


Cât priveşte pe Melania, i-a fost rânduit să îl aducă la Hristos pe unchiul ei 
Volusian. Acesta era comandantul oștilor din Roma şi pe când se afla la Constan- 

tinopol i-a trimis Melaniei o scrisoare la Ierusalim în care îi spunea că ar vrea să o 
vadă. În urma acestei întâlniri, Melania a reuşit să îl convingă pe unchiul ei să se 
boteze şi să accepte credinţa în Mântuitorul nostru lisus Hristos. La câteva zile 
Volusian a murit, Melania îngropându-l în Constantinopol. 


După ce s-a întors la mănăstirea ei, în Ierusalim, Melania a trecut şi ea la Domnul. 


SR 5 2 


Sfântul mucenic Hermes a slujit cu smerenie şi adâncă evlavie lui Hristos în 
biserica din orașul Bononia. Aici exista un locaş sfânt şi mulți închinători dintre 
băştinaşii daco-romani, trăitori ca şi acesta cu multă evlavie creştină şi ascultând și 
urmând poruncilor adevăratului Dumnezeu. 


Neînfricoşându-se de asprele măsuri de prigonire a închinătorilor şi slujitorilor lui 
Hristos, luate de împăratul Dioclețian şi aduse la îndeplinire de către demnitarii săi, 
exorcistul Hermes primea în biserică pe cei stăpâniți de duhuri rele şi prin harul şi 
puterea rugăciunii sale le alunga şi-i tămăduia pe aceștia. 


Totodată el pregătea pe cei care aveau să se boteze, citind rugăciunile de lepădare 
şi de curăţire de întinare a demonilor, după care se oficia taina Botezului de către 
episcop sau de către preot. 


Sfântul mucenic Hermes a primit cununa muceniciei în timpul persecuțiilor asupra 
creştinilor neascunzând faptul că este creștin. 

Proloage din 31 decembrie 


Luna decembrie în 31 de zile: pomenirea prea cuvioasei maicei noastre Melania 
Romana (430). 





Aceasta a trăit pe vremea împărăției lui Honoriu (395-423) şi Teodosie cel tânăr 
(408-450). S-a născut în marea cetate a Romei, din părinți de neam slăvit şi cu 
multe averi. Şi, iubind mult din tinereţe pe Domnul Hristos voia să-şi închine viaţa, 
în feciorie, slujirii lui Dumnezeu. La stăruinţele părinţilor, ea s-a măritat şi a fost 
mamă a doi copii. Apoi, murindu-i părinţii şi copiii, ea şi Apelie, bărbatul ei, s-au 
hotărât pentru o viaţă în slujba Domnului şi în curăţenie. 


Și, părăsind cetatea, s-au aşezat la o locuinţă a lor, afară din cetate, unde primeau 
străinii ce mergeau pe acolo şi îngrijeau de cei ce erau în închisori şi în alte urgii. 
lar, din multa avere pe care o moşteniseră, vindeau câte o parte, iar banii îi 
împărțeau săracilor şi pe la biserici. 


Și s-au învrednicit a face mari milostenii, nu numai în Italia, ci şi în alte ţări 
îndepărtate, ca Mesopotamia, Fenicia, Siria, Egipt şi Palestina. Şi n-au uitat nici pe 
săracii din Jur, fiind tuturor mângâiere. Şi, după oarecare vreme, s-au mutat la alte 
moşii ale lor din Sicilia şi s-au învrednicit a face şi acolo nenumărate milostenii 
celor în suferință. 


Au vieţuit, apoi, vreme de şapte ani în cetatea Cartagina din Africa, viaţă de multă 
înfrânare, de post aspru, mâncând la două zile o dată, cu neîncetate fapte bune, de 
privegheri şi rugăciuni. Tot uşurându-se de multa lor avere, de la Cartagina au 

mers la Alexandria şi de acolo la Ierusalim. Şi, după ce au văzut cu evlavie Sfintele 
Locuri, au mers cercetând şi miluind mănăstirile şi sihăstriile din Egipt. 


Şi, întorcându-se în Ierusalim, a zidit o mânăstire de maici, şi, după moartea soţului 
ei Apele, o mânăstire de călugări; iar ea, cu sufletul împăcat, s-a făcut smerită 
slujitoare tuturor în mănăstirea cea cu nouăzeci de fecioare, pe care o ţinea cu 
cheltuiala ei, pentru toate cele de trebuinţă. 


Și, când a mers la Constantinopol, a fost primită cu cinste de Teodosie împăratul, 
că se făcuse vestit numele ei, prin milosteniile ce le făcea, şi pe mulţi i-a întors la 
credinţă. 


Deci, slăbită de ani şi cuprinsă de mari dureri de piept a simţit cuvioasa Melania că 
sfârşitul e aproape. Şi, chemând pe Teofil episcopul, a primit de la dânsul dumne- 
zeiasca împărtăşanie şi, şezând surorile, le-a zis lor cuvântul ei cel din urmă: 
"Precum Domnului 1 S-a părut, aşa a şi făcut." Şi îndată şi-a dat sufletul în mâinile 
lui Dumnezeu. 


Intru această zi, pomenirea Sfântului mucenic Zotic, hrănitorul de săraci 





Acesta era din Roma cea veche, din neam cinstit şi luminat, şi se nevoia din 
copilărie, cu tot felul de învățături ale filosofiei. Şi, fiind el om iscusit la minte, a 
fost mutat şi dus la Constantinopol, cu voia şi cu porunca celui dintre împărați, 
marele Constantin şi a fost cinstit, de către acela, cu vrednicia de magistru în senat. 

Au venit împreună cu dânsul şi alți oameni de frunte din Roma la Constantinopol, 
al căror nume îl poartă până astăzi, cinstitele lăcaşuri zidite de ei. 


Și se povesteşte că, în acea vreme, a intrat boala cea mare a leprei în Constan- 
tinopol şi că împăratul a dat poruncă să se arunce în mare cel ce va cădea într-acea 
boală. 


O moarte ca aceasta neputând vedea acest cinstit om şi arzând de dragostea aceea 
către Dumnezeu, a mers la împărat şi 1-a zis: "Dă-i, împărate, slugii tale, aur mult şi 
voi cumpăra mărgăritare şi pietre scumpe strălucitoare spre slava şi cinstea 
împărăției tale; că eu sunt foarte cunoscător în acestea. Şi îndată a poruncit împă- 
ratul să se facă acestea. 


Iar el, ca un iubitor de Dumnezeu şi iscusită slugă ce era, dacă a luat aurul, a ieşit 
afară vesel. Şi, cu aurul, dând bun preţ, răscumpăra de la moartea aceea a înnecului 
pe cei ce erau daţi de prefect la pierzare. Pe leproşi îi ducea de cealaltă parte de 
Bizanţ, în muntele ce se chema pe atunci Eleon. Şi, făcând acolo corturi şi colibe, îi 
odihnea pe ei într-însele. 


Această câştigată de Dumnezeu neguţătorie nu a rămas ascunsă, că sfântul le era de 
mult ajutor bolnavilor în toate zilele, şi erau mulți cei care se temeau că aceasta ar 
putea să aducă mare foamete în cetate. 


Într-aceasta, a murit şi marele şi de-a pururi pomenitul împărat Constantin, luând 
toată împărăția răsăritului fiul său Constanțiu, care nu era dreptcredincios, de 
vreme ce era arian şi pe mulți drepteredincioşi i-a chinuit pentru credinţă. Şi îi era 
urât şi fericitul Zotic, fiindcă era drepteredincios; se sfia însă să-i facă vreun rău, 
pentru dragostea pe care Sfântul Constantin, tatăl său, o avusese pentru sfântul. 
Dar, aflând acum bună pricină, îl defăima că, prin săracii miluiţi de el, a venit în 
cetate boala leprei. 


Și s-a întâmplat de a căzut întru acea boală şi fiica împăratului, pe care chiar tatăl 
său a dat-o prefectului ca să o înece în mare. lar Sfântul Zotic, dând slujitorilor 
obişnuita plată, a cumpărat-o şi a pus-o cu ceilalţi leproşi. 


Deci, făcându-se foamete şi ajungând cetatea la lipsă de bucate, împăratul a 
încercat să afle pricina foametei; iar năpăstuitorii şi duşmanii adevărului, găsind 
vreme potrivită, au început a-l pâri pe Sfântul Zotic, zicând că el era pricina 
foametei, că ducea peste măsură de multă hrană la cei leproşi, care erau mulțime 
nenumărată. 

lar împăratul, auzind acestea, îşi stăpânea mânia, că doar va lua mărgăritarele şi 
pietrele cele scumpe. Şi, sfântul, auzind că împăratul a dat poruncă să-l prindă, s-a 
grăbit şi, intrând în ascuns în palat, a stat înaintea împăratului. Şi, văzându-l 
împăratul i-a zis: "Venit-a corabia care aduce mărgăritarele şi pietrele cele scum- 
pe?" 


Cuviosul a răspuns: "A sosit împărate. Pentru aceasta, dacă vrei, vino cu robul tău 
ŞI O vei vedea cu adevărat." 


Deci, împăratul, fără zăbavă a plecat, iar Sfântul Zotic, alergând mai înainte la 
Eleon, a poruncit să iasă din colibe frații întru Hristos, împreună cu fiica 
împăratului, ca să-l întâmpine cu lumânări aprinse. Deci, sosind la locul acela şi 
văzând pe leproşi cu lumânări aprinse, împăratul minunându-se de mulţime, a zis: 
"Ce sunt aceştia?" 


lar Zotic, arătând cu degetul, a zis: "Aceştia sunt, o, împărate, pietrele cele fără de 
preț şi mărgăritarele cele strălucitoare pe care le-am cumpărat cu multă trudă." 


Iar împăratul, văzând în aceasta o batjocură, s-a aprins de mânie şi a poruncit de l-a 
legat, fără nici o milă, de catâri sălbatici, care, trăgându-l, degrabă să-l lipsească de 
viaţă, rupându-se mădularele lui de pietre. Deci, îndată făcându-se aceasta, stând 
împăratul şi privind, slujitorii au îmboldit catârii cu ţepuşe. Şi, catârii trăgând pe 
sfântul cu alergătură sălbatecă, 1 s-au risipit lui mădularele în bucăţi şi i-au sărit 
ochii. Şi aşa, târât, fericitul şi-a dat sufletul la Dumnezeu. Şi la locul sfârşitului său 
a izvorât izvor de apă curată, care tămăduieşte toată boala şi slăbiciunea. 


Și nu numai acestea. Ci o minune, însuşi împăratul şi-a venit în fire şi i-a părut rău 
de ceea ce făcuse. Şi, cu zdrobită inimă, zicea că, din nesocotinţă, au fost acelea ce 
le-a făcut. Şi, înțelegând sfatul omului lui Dumnezeu, cu mare râvnă s-a nevoit de a 
făcut acolo casă mare leproşilor, cu cheltuiala împărăției. Şi îndată a poruncit de a 
îngropat cu multă grijă şi cu nespusă cinste trupul sfântului. Şi se face pomenirea 
lui în sfânta biserică a Sfântului apostol Pavel, ce este la Orfanotrofion, adică 
hrănitoarea săracilor. 


Intru această zi, cuvânt din Pateric, despre o oarecare sfântă stareță şi pustnică. 


Povestit-a un bătrân că era o fecioară bătrână, foarte sporită în frica lui Dumnezeu, 
care întrebată fiind de acela despre pricina depărtării sale de lume, a povestit, 
zicând aşa: "Eu, minunatule om, copilă încă fiind, aveam un tată blând şi liniştit 
din fire, dar bolnav şi neputincios cu trupul, încât cea mai multă vreme a vieţii lui o 

petrecea zăcând pe pat; şi, aşa trăia retras, încât rar, când şi când se întâlnea cu 
cineva. Şi, când se întâmpla de era sănătos, cu munca câmpului îndeletnicindu-se, 
îşi petrecea acolo viaţa, iar roadele le aducea acasă. Şi atât de mult tăcea, încât se 
părea, celor ce nu-l ştiau, că era mut. 


Aveam încă şi mamă, cu totul deosebită de tatăl meu. Că ea iscodea și cele de 
dincolo de satul nostru şi atât era de limbută față de toţi, încât niciodată nu o vedeai 
cât de puţin tăcând, uneori certându-se cu alţii, alteori cuvinte necuviincioase şi 
fără de rânduială grăind. Încă şi beţie de vin, cu bărbaţii desfrânaţi petrecea şi, ca o 
desfrânată, era mult cheltuitoare şi rău cârmuia cele din casă, încât averile, măcar 
că nu puţine erau, nu ne ajungeau, că ei i se încredinţase de la tatăl meu iconomia 
celor din casă. Şi, aşa vieţuind, nu i s-a întâmplat ei, vreodată boală trupească, nici 
n-a simţit vreo durere, cât de mică, ci în toată viaţa ei era sănătoasă cu trupul şi 
întreagă. 


Deci, topindu-se tatăl meu de îndelungate boli, s-a întâmplat de a murit şi îndată s- 
a pornit împreună tot văzduhul şi s-au făcut tunete şi fulgere dese şi ploaie atât de 
multă şi aşa de necurmată se pogora de sus, încât nici măcar puţin să ieşim din 
casă, nu puteam, vreme de trei zile, întru care şi tatăl stătea neîngropat în casă. 


lar oamenii satului, acestea văzând, grăiau nenumărate vorbe asupra răposatului, 
zicând: "Vai, ce răutate era împreună cu noi şi nu ştiam. Acesta, cu adevărat, 
vrăjmaş al lui Dumnezeu a fost, pentru aceasta nu-l lasă nici să fie îngropat." Însă 
noi, ca să nu se strice trupul înlăuntru şi casa să ne-o facă de nelocuit, scoțându-l 
afară, măcar că ploaia era foarte mare, l-am îngropat cum am putut. 


Deci, mama, luând mai multă libertate, şi mai fără de ruşine s-a dat la desfrânare, 
făcând casa ei casă de desfrâu, cheltuia averea în desfătări fără sfârşit, încât ne 
lipseau mai de toate. Şi, abia după multă vreme, sosindu-i şi ei moartea, aşa 
îngropare a avut, încât şi văzduhul se părea că ajută la îngroparea ei. 


După moartea mamei mele, fiind eu acum trecută de vârsta copilăriei şi poftele 
trupului sculându-se asupra-mi şi tulburându-mă, într-o seară mi-a venit o 
socoteală: "Oare, care viaţă voi urma?" Şi ziceam întru mine: "Oare viaţa tatălui 
meu să aleg şi întru blândeţe şi cinste şi păzire să viețuiesc? Dar acela, aşa 
petrecând, nici un bine nu a dobândit, ci totdeauna de boli şi de necazuri, care îl 
topeau, a avut parte şi aşa s-a dus de aicea şi nici a se îngropa ca ceilalți oameni n-a 
fost lăsat. Deci, de ar fi plăcut lui Dumnezeu această petrecere, pentru ce a pătimit 
atâtea rele? Dar viaţa maicii care era? Au nu pururea petrecea în desfrânări? Şi s-a 

dus din viaţa aceasta întru sănătate şi fără de nici o pătimire. Aşa trebuie, dar, şi cu 
să viețuiesc. Că mai bine este a crede ochilor mei, decât cuvintelor altora." 


Deci, după ce am socotit eu, ticăloasa, să urmez calea maicii mele, a sosit noaptea 
şi, adormind eu, a venit asupra mea un bărbat voinic la trup şi înfricoşător la vedere 
ŞI, căutând la mine încruntat şi cu mânie, mă întreba cu glas aspru, zicând: "Spune- 
mi mie care sunt gândurile inimii tale?" 


Iar eu, cu totul înspăimântată de frică fiind, nici nu îndrăzneam a căuta la dânsul. 
lar acela, iarăşi, cu glas înfricoşător grăia: "Vesteşte-mi mie, care sunt socotelile 
tale." Şi, văzându-mă că, de frică, eram cu totul cuprinsă şi aproape 1eşită din 
minţi, îmi aducea el aminte de toate câte cugetam eu în sinea mea. ŞI eu, puţin 
venindu-mi în fire, nu puteam să le tăgăduiesc, ci spre rugăminte m-am întors şi 
mă rugam să mă învrednicească de iertăciune. Iar el, luându-mă de mână, a zis: 
"Vino să vezi şi pe tatăl tău şi pe mama ta şi, după aceea, oricare viaţă vei voi, 
alege-ţi ție." 


Deci, scoţându-mă, m-a dus într-un loc şes, cu livadă, întru care erau pomi de 
multe feluri ce biruiesc povestirea cu frumuseţea, încărcaţi cu tot felul de roade. 
Acolo, umblând eu, împreună cu el, m-a întâlnit tatăl meu şi, cuprinzându-mă, mă 
săruta, fiică dorită numindu-mă. Şi eu, îmbrăţişându-l pe el, îl rugam să petrec 
împreună cu dânsul. 


lar el a zis: "Acum nu este cu putinţă să se facă aceasta. Dar, de vei urma căii mele, 
nu după multă vreme, vei veni aicea." 


Și, încă mai rugându-mă eu să rămân împreună cu el, m-a tras îngerul de mână, 
zicând: "Vino, să vezi şi pe mama ta, ca să cunoşti din lucruri văzute, la care viaţă 
este de folos să te placi. Deci, ducându-mă la o casă foarte întunecoasă, plină de 
groază şi de tulburare, îmi arătă un cuptor, arzând cu foc cu mari vâlvătăi, şi 
oarecari inşi stând lângă cuptor. lar eu, căutând în cuptor, am văzut într-însul pe 
mama mea, afundată în foc până la gât, şi mulțime nenumărată de viermi mâncând- 
o din toate părțile, iar ea scrâşnea şi clănțănea cu dinţii de usturime. Şi, văzându- 
mă ea pe mine, cu plâns mă chema, zicând: "Vai mie, fiica mea, pentru durerile 
cele nesuferite! Vai mie, pentru chinurile cele fără de sfârşit! Vai mie, ticăloasa, că 
pentru puţină dezmierdare, ce fel de osândă mi-am pricinuit mie! Vai mie, 
ticăloasa, că în locul desfătărilor celor vremelnice, în ce statornică osândă mă 
chinuiesc! Ci miluieşte-mă, fiica mea, pe mine, maica ta, care aşa mă ard şi mă 
topesc! Adu-ţi aminte de hrana care ai primit-o de la mine şi mă miluieşte şi-mi dă 
mâna şi mă scoate de aici." 

lar eu, înfricoşându-mă de inşii aceia cumpliţi ce stăteau aproape şi neîndrăznind a 
mă apropia, ea iarăşi striga, cu lacrimi: "Fiica mea, ajută-mi mie şi nu trece cu 
vederea tânguirile maicii tale, nu trece cu vederea pe ceea ce cumplit se chinuieşte 
în gheena focului, pe cea mâncată de viermele cel neadormit." 


Iar eu, milostivindu-mă cu sufletul către dânsa, am întins mâna să o trag. Şi focul, 
atingându-se puţin de mâna mea, mare usturime am simţit şi am început a mă văita 
şi a suspina cu plâns. lar cei ce erau în casă, deşteptându-se de vaietele mele şi 
sculându-se şi aprinzând lumina, alergau la mine şi mă întrebau care este pricina 
vaietelor. ŞI, venindu-mi întru mine, le-am povestit lor cele ce am văzut. 


De aceea, am urmat vieţii tatălui meu şi mă rog ca împreună cu el să fiu, 
încredinţată fiind din lucrurile însăşi, cu darul lui Dumnezeu, ce fel de cinste şi 
slavă sunt gătite, celor ce aleg a vieţui cu dreptate şi întru dreapta credinţă şi iarăşi 
ce fel de osândă primesc cei ce îşi cheltuiesc viaţa lor în pofte şi dezmierdări. 


Pentru aceasta, fraților, să ne oprim de la păcate şi să ne îndreptăm aici ca să 
scăpăm de acele chinuri amare şi să primim de la Dumnezeu viaţa şi petrecerea cea 
fericită a drepţilor, întru Hristos lisus, Domnul nostru, căruia Se cuvine slava în 
veci! Amin. 

Sfântul Nicolae Velimirovici - Proloagele de la Ohrida - Pomenirea Sfintei 
cuvioase Melania Romana 





Ea s-a născut la Roma din părinţi evlavioşi şi foarte bogaţi. Fa a fost silită de 
părinţii ei să se căsătorescă cu un tânăr nobil, de condiţia ei, pe nume Apinian. 


La naşterea celui de al doilea copil însă ea s-a îmbolnăvit foarte grav, ceea ce a de- 
terminat-o să îi arate soţului ei că ea se va vindeca numai dacă el făgăduieşte că 
vor trăi împreună doar ca frate şi soră. Soţul ei a făgăduit, iar cuvioasa Melania, 
din prea plinul bucuriei inimii, s-a însănătoşit desăvârşit. 


Aşa binevoind Domnul, El la timpul de EI rânduit i-a chemat la Sine pe cei doi 
copii ai lui Apinian şi Melaniei. Atunci ei au hotărât să vândă toate imensele lor 
proprietăţi şi au împărțit banii săracilor, bisericilor şi mânăstirilor. 


Ei au călătorit în multe ţări şi cetăţi, făcând pretutindeni bine din bogăţiile lor. Ei 
au cercetat pe vestiţii Sfinți părinți din toată pustia egipteană, învățând mult şi 
zidindu-se sufleteşte din convorbirile cu ei. 


In tot acel timp, cuvioasa Melania postea foarte strict, avea rânduiala de rugăciune 
şi citea mereu în întregime toate Sfintele Scripturi, de trei ori în fiecare an. 

Ea a vieţuit în tot acest timp cu soţul ei ca o soră, el fiind împreună-nevoitor cu ea. 
Sosind la Alexandria, ei au primit binecuvântarea patriarhului, pe atunci Sfântul 
Chiril. 


După aceea, ei au călătorit la Ierusalim şi s-au sălăşluit la Muntele Măslinilor. Aco- 
lo cuvioasa Melania s-a închis într-o peşteră în care a trăit întru postiri aspre, rugă- 
ciuni Şi sfinte citiri şi cugetări dumnezeieşti vreme de paisprezece ani. Ea a putut 
după aceea să fie de folos multor oameni pe calea mântuirii. Ea a întemeiat o 
mânăstire de bărbaţi şi o alta de femei. 


La chemarea unei rudenii a ei, senatorul Volusian, păgân cu credinţa, ea a călătorit 
la Constantinopol şi I-a convertit la credinţa creştină (ceea ce nici Fericitul Augu- 
stin nu reuşise să facă). 


Ea apoi s-a întors la Muntele Măslinilor, unde s-a săvârşit către Domnul la anul 
439, în vârstă fiind de cincizeci şi şapte de ani. 

Cântare de laudă la Sfânta cuvioasă Melania Romana 


LA 


TULSA 


Sfânta Melania prea bogată a fost, 
Dar aurul ei tot l-a împărţit săracilor. 


Ea imensa-i bogăţie săracilor o a risipit, 
Spre câştigarea Impărăţiei Cerurilor. 


Cel ce negustoreşte al lui aur bine 
însutit primeşte de la Dumnezeu, 

Cine înțelept cheltuieşte a lui bogăţie, 
Vrednic se face Împărăției Cerurilor. 


Evlavioasa Melania, prea bogată, 

săracă s-a făcut, 

Ea în lume nu L-a avut Scump 

decât pe Hristos Dumnezeu, 

Ea avându-L pe el, fără aur, prea bogată a fost, 
Ea a zis: «Mi-ajunge mie Hristos Dumnezeu!» 


Melania, bunul medic, pe mulți a vindecat, 
Pe Domnul lăudând până la ultima ei suflare. 

Cugetare 





Cu câtă înţelepciune au ştiut sfinţii, bărbaţi şi femei, să-şi chivernisească averile lor 
lumeşti! Cu câtă înţelepciune au ştiut ei să-şi cumpere pe cele nemuritoare cu cele 
stricăcioase! O, ce puţin preţ au pus ei pe bunurile pământeşti în ele însele, soco- 
tindu-le praf şi cenuşă! 


Cercetând Sfânta Melania sfințita pustie a Părinților Egiptului şi în ideea de a lăsa 
acolo mari ajutoare băneşti, ea a fost uimită să vadă cu câtă groază şi silă respin- 
geau sfinţii orice fel de acumulare de bunuri materiale. 


Astfel, cercetându-l pe un sfânt sihastru pe nume Efestion, ea a văzut că nevoitorul 
nu are în chilia lui decât rogojini, un vas cu apă, un văsişor cu sare şi puţină pâine 
uscată. Cunoscând mai dinainte că bătrânul nu va accepta nimic de la ea, ea a 
strecurat în văsişorul cu sare nişte monezi de aur. Dar ieşind de acolo şi depăr- 
tându-se, ea l-a auzit pe monahul alergând după ea şi strigându-i din toate puterile 
să se oprească. Ea s-a oprit. 


Bătrânul, întinzându-i monezile, i-a zis: "Nu am nevoie de acestea, ia ce este al 

tău. 


Dar Melania 1-a răspuns: "Le vei putea da altora care au nevoie de ele." 

"Nimeni nu are nevoie de ele în aceste locuri," a răspuns Bătrânul. 


Dar nevoind sfânta să ia înapoi ceea ce dăruise, bătrânul a ridicat mâna şi le-a 
aruncat în fluviu, apoi s-a întors la a lui chilie. 


In timpul unei epidemii de ciumă care lovise Constantinopolul, împăratul Con- 
stantius a poruncit să fie omorâţi prin înecare în mare toţi cei contaminaţi. 


Sfântul Zoticus i-a răscumpărat însă pe aceia şi i-a dus la casa lui, unde le-a dat 
îngrijirile cuvenite. Terminându-i-se banii, el a mers la împărat şi i-a cerut bani ca 
să îi cumpere mărgăritare de mare preţ. împăratul i-a dat banii, cu care Sfântul 
Zotic şi-a continuat sfânta lucrare de salvare a bolnavilor. 


Împăratul i-a cerut într-o bună zi sfântului perlele promise, iar Sfântul Zotic I-a 
adus pe împărat la el acasă şi 1-a arătat bolnavii, spunându-i: "Acestea, împărate, 
sunt mărgăritarele promise, pe care le-am cumpărat cu nevoinţele mele şi cu aurul 
tău spre a ta mântuire." 


Dar împăratul, nevoind să înţeleagă nimic, l-a osândit pe Sfântul Zotic la moarte. 
Sfântul Zotic însă s-a strămutat astfel la viaţă, iar împăratul a rămas pe pământ ca 
să se pocăiască şi să-şi ispăşească păcatele acumulate. 

Sfânta Melania - un chip al blândeţei şi al smereniei 


DOXOLOGIA re 





Traducere și adaptare: Laura Enache 


Odată una dintre nevoitoarele care erau împreună cu Sfânta Melania a întrebat-o 
dacă după atâta nevoinţă şi virtute nu a fost împunsă niciodată de demonul slavei 
deşarte şi al mândriei. 


Pentru folosul nostru al tuturor, Sfânta Melania a început să spună: „Eu nici un 
bine nu aflu în mine. Numai ce l-am simțit pe vrăjmaşul că seamănă înlăuntrul meu 
gânduri de mândrie cu prilejul postului de pildă, eu îi răspund: „Ce este așa mare 
lucru dacă eu postesc pentru o săptămână, în timp ce alţii nu mănâncă deloc pentru 
patruzeci de zile, dacă eu nu mă apropii de untdelemn, alţii nu se satură deloc nici 
de apă. Dacă iarăşi îmi aruncă vrăjmașul vreo idee de mărire în legătură cu 
neagonisirea, cu puterea lui Dumnezeu i-am răspuns răutăţii lui de nedescris. „Câţi 
oameni care au fost duși în robie de barbari nu au fost lipsiţi şi de propria lor 
libertate? Câţi alții nu au căzut în dizgrație împărătească şi nu au pierdut toate 
averile lor, ba încă şi viaţa lor? Câţi alţii nu au fost lăsaţi săraci de părinţii lor şi în 
final câți nu au căzut victime ale hoţiei şi tâlhăriei şi câţi nu au devenit dintr-odată 
din bogaţi săraci? Nu este mare ispravă dacă noi pentru bunătățile cele nestri- 
căcioase şi neîntinate am disprețuit cele pământești. Când iarăși am înţeles că 
duhul rău seamănă în mintea mea cuget de slavă deşartă, că eu adică de la multe 
haine moi și de mătase am sfârşit să port haine aspre de păr, silindu-mă pe mine 
însămi, mă gândeam în sinea mea la cei care se poartă goi în piață, tremurând de 
frig. Astfel Dumnezeu a biruit înlăuntrul meu pe diavol. 

Melania a ajuns la o stare de blândeţe şi de seninătate atât de mare, încât dacă 
vreodată, cum se întâmplă adeseori, vreo monahie care o supărase, îi cerea iertare, 
sfânta îi răspundea: Domnul ştie bine că sunt nevrednică, nu aş crede că sunt bună 
nici în comparaţie cu o mireancă. Cred totuși că în ziua judecății nu mă va învinui 
vrăjmaşul că am adormit vreodată având vreo răutate față de cineva. 


(leromonah Kosma Dohiaritul, Cartea uceniciei şi ascultării. Din viaţa 
singuraticilor, Editura Agion Oros, 2012) 

Bucură-te, Sfântă cuvioasă Melania! 

